Supermarketlərin problemlərinin kökündə nə dayanır? - BİZNES - Fins.az\nSupermarketlərin problemlərinin kökündə nə dayanır?\nPrezident İlham Əliyevin sərəncamı ilə ölkə iqtisadiyyatında sahibkarların artan rolu, məşğulluğun təmin olunmasında sahibkarlığın inkişafının müstəsna əhəmiyyəti nəzərə alınmaqla və cəmiyyətdə sahibkarlığa dəstək vermək məqsədilə hər il aprel ayının 25-nin «Sahibkarlar Günü» kimi qeyd edilməsi qərara alınıb. Dövlət başçısının cəmiyyətin fəal təbəqəsi olan sahibkarlar ordusuna münasibəti həmişə birmənalı olub: «Ölkəmizin inkişafı sahibkarlığın inkişafından asılıdır. Biz bu istiqaməti sezmişik və bu istiqamət bizə uğurlar gətirir».\nYeni iqtisadi şərait, iqtisadi islahatların dərinləşməsi və şəffaflığın daha da gücləndirilməsi həm dövlət orqanlarından, həm də sahibkarlardan öz fəaliyyətlərini müasir tələblər əsasında, düzgünlük, şəffaflıq, qanunlara uyğun qaydada qurmağı tələb edir. Özəl sektora tətbiq olunan müxtəlif güzəştlər, biznes sahəsində yoxlamaların dayandırılması, lisenziyaların sayının azaldılması, gömrük rəsmiləşdirilməsinin şəffaflaşdırılması, bir sıra sahələrdə vergi güzəştlərinin tətbiqi, vergi uçotunun düzgün aparılması və digər islahatlara baxmayaraq, bu sahədə bəzi problemlər hələ də aktual olaraq qalır.\nİqtisadi və sosial proqramların icrasında dövlət büdcəsinə ödənilən vergilərin mühüm əhəmiyyət kəsb etdiyi hamıya məlumdur. Azərbaycan Respublikası Konstitusiyasının 73-cü maddəsində təsbit edilib ki, vergiləri və digər dövlət ödənişlərini tam həcmdə və vaxtında ödəmək hər kəsin borcudur. Vergi Məcəlləsinin 16-cı maddəsində göstərilib ki, vergiləri və digər məcburi ödənişləri ödəmək vergi dəyicisinin vəzifəsidir. Vergilərin düzgün hesablanmasına, tam və vaxtında ödənilməsinə nəzarət etmək isə, Məcəllənin 24-cü maddəsinə əsasən, vergi orqanlarının vəzifələrinə aid edilib.\nAzərbaycanda əlverişli biznes mühitinin, səmərəli vergi rejimi və vergi yükünün olması nəticəsində, mövcud iqtisadi çətinliklərə baxmayaraq, ölkədə sahibkarlıq subyektlərinin sayı artmaqda davam edir. 2016-cı ilin birinci rübündə 28.434 vergi ödəyicisi, o cümlədən 316 ƏDV ödəyicisi qeydiyyata alınıb. Müqayisə üçün: 2015-ci ilin birinci rübündə 19.984 vergi ödəyicisi, o cümlədən 126 ƏDV ödəyicisi qeydiyyata alınmışdı. Bu dövrdə VÖEN-i ləğv olunmuş vergi ödəyicilərinin sayı isə 8482-dir. Göründüyü kimi, dinamika müsbətdir və sahibkarlıq sahəsində güclərini sınamaq istəyənlərin sayı kifayət qədər çoxdur.\nSon günlər ictimaiyyətdə geniş müzakirə mövzusuna çevrilən məsələlərdən biri də iri ticarət şəbəkələrinin (supermarket) vergi güzəştləri xahiş etmələridir. Ötən həftə ölkənin iri supermarket şəbəkələrinin rəhbərləri İqtisadiyyat Nazirliyinə müraciət edərək, respublikada istehsal olunan sosial əhəmiyyətli ilkin tələbat məhsulları üzrə əlavə dəyər vergisinə (ƏDV) sıfır faiz dərəcəsinin tətbiqi, ət, balıq, süd, un məmulatları, yumurta, düyü, yağ, meyvə, tərəvəz və uşaq qidaları üzrə ƏDV-nin ləğvi təklifini irəli sürüblər. «Vergilər» qəzetinin geniş oxucu auditoriyası üçün maraqlı olacağını nəzərə alıb, bu istiqamətdə bəzi araşdırmalar apardıq. Nəticələr nə göstərir?\nSahibkarların qaldırdıqları məsələlər araşdırılır\nİqtisadiyyat Nazirliyinin İctimaiyyətlə əlaqələr şöbəsinin müdiri Abbas Əliyevin sözlərinə görə, sahibkarların müraciəti ilə əlaqədar aprelin 20-də iqtisadiyyat naziri Şahin Mustafayev bəzi supermarket şəbəkələri nümayəndələrini qəbul edib, onların təkliflərini dinləyib və problemləri müzakirə edib: «Sahibkarlar topdan və pərakəndə satışda ƏDV-dən azad olunmaları üçün müraciət etmişdilər. Nazirlik həmin şəxslərin müraciətinə operativ reaksiya verdi, nümayəndələrlə görüş keçirildi. Hazırda bu məsələ araşdırılır, yaxın günlərdə sahibkarlara məlumat veriləcək».\nMarket sahiblərinin mövqeyi\nMəsələ ilə bağlı «Rahat Market» şəbəkəsinin rəhbəri Cəlal Babakişiyev mətbuatda geniş açıqlama verib. Bildirib ki, pərakəndə ticarət şəbəkələri əhaliyə məhsul satır və bu əməliyyatlar zamanı büdcəyə müəyyən ƏDV ödəməlidirlər: «Biz - supermarketlər bu halda vergi agenti olaraq çıxış edirik. Həmin toplanmış (məhsulun son qiyməti) vergini dövlət büdcəsinə ödəyirik. Yəni biz bu zəncirin - istehsalçı, idxal, məhsul alış-satışı, vergi ödəyənlər və vergi ödəməyənlərin hamısının əvəzinə bu işi görürük. Hazırda biz - pərakəndə, xüsusilə ərzaq məhsullarının satışı üzrə ixtisaslaşanlar nə ilə qarşılaşmışıq? Vergitutma ilə bağlı mağazaların bütün məhsul dövriyyəsi 18%-lik ƏDV-yə daxildir. Lakin malların əhəmiyyətli payına görə (30%-dən çox məhsul dövriyyəsi) pərakəndə satışların təchizatçılarını ƏDV-nin hesabına qəbul etmək imkanları yoxdur. Çünki onlar ƏDV ödəyiciləri hesab olunmurlar. Burada yerli kənd təsərrüfatı məhsullarını istehsal edənlər sahibkarlardır ki, ƏDV ödəyiciləri hesab olunmur. Həmin təchizatçılar məhsullarının ilkin buraxılış qiymətini aşağı salmırlar, bu da məhsula ƏDV tətbiq etməyə imkan vermir. Nəticədə pərakəndə ərzaq satışı mağazaları ya piştaxtalardakı məhsulların üçdə birinə 18% tətbiq etməli, ya da bu adda olan çeşidlərdən imtina etməli olurlar».\nHamı vergi güzəşti istəyəcəksə, dövlət büdcəsinə kim vəsait ödəməlidir?\nÖlkənin tanınmış iqtisadçılarının məsələyə münasibəti müxtəlifdir.\nİqtisadçı alim Qubad İbadoğlu supermarketlərin probleminin yalnız vergilərdən yaranan əlavə xərclərlə deyil, əsas problemin alıcılıq qabiliyyətinin aşağı düşməsi ilə bağlı olduğunu qeyd edib: «Marketlərin əvvəlki qədər dövriyyələri yoxdur. İşçilərinin sayı çoxdur, onları ixtisar etmək məcburiyyətindədirlər. Başqa ölkələrdə bir çox işçilərin gördüyü iş avtomatlaşdırılmış qurğular vasitəsilə həyata keçirilir. Əgər bu gün hamı vergi ödəməkdən qaçacaqsa, vergi güzəşti istəyəcəksə, Azərbaycanın dövlət büdcəsinə kim vəsait ödəməlidir?».\nİqtisadçı Məhəmməd Talıblı isə daha konkret açıqlama verərək bildirib ki, bəzi marketlər yeni dövrün tələblərinə adaptasiya oluna bilmirlər: «Supermarketlər xeyli vaxtdır ki, rezervlər hesabına bazarın sərt tələblərinə birtəhər dözsələr də, indi vəziyyət çətinləşib. Uzun illər proteksiya siyasəti ilə əhatə edildiklərindən, indi fərqli mühitdə az marjalı fəaliyyətə adaptasiya oluna bilmirlər. Daim böyük gəlir əldə etmək vərdişi, rəqabətsiz mühit şərtləri, fiskal qurumlara simvolik ödəmələr, istehlakçıların sel kimi həmin şəbəkələrə axışması supermarketləri tənbəl öyrətmişdi. İndi, faktiki olaraq, iki problem özünü qabarıq şəkildə göstərməkdədir. Birincisi, onlar əvvəlki qədər dövriyyələrini gizlədə bilmirlər və eyni zamanda, əvvəlki səviyyədə qiymətləri artıra bilmirlər».\nHüquqşünas Xəyal Məmmədxanlı bildirir ki, devalvasiyadan sonra hökumətin qiymət siyasətinə kəskin müdaxiləsi, süni qiymət artımlarının qarşısını alması, eyni zamanda gömrük rəsmiləşdirməsinin şəffaflaşdırılması və leqallaşdırılması idxal edilən məhsulların maya dəyərini artırıb: «Eyni zamanda, bir sıra idxal məhsullarına tətbiq edilən rüsumlar da yüksəkdir. Market sahiblərinin narazılığına gəlincə, bu müraciət batmaqda olan yox, əvvəlki kimi qazana bilməyən iş adamlarının müraciətidir. Çünki onların gəlir marjaları ciddi şəkildə azalıb.\nDövlətdən güzəşt istəməkdənsə, bu vəziyyətdən ən yaxşı çıxış yolu odur ki, həmin marketlər xərclərinin strukturuna əl gəzdirməklə onu optimallaşdırsınlar. Artıq 20%-lik gəlir mənfəət marjası dövrü keçmişdə qaldı».\nİqtisadçı ekspert Pərviz Heydərovun sözlərinə görə, bir sıra iri supermarketlərin devalvasiyalardan sonra yaranmış situasiya ilə əlaqədar hökumətdən vergi dərəcələrini aşağı salmasını istəmələri, əslində, absurddur: «Bu və ya digər subyektlər yeni bazar şərtlərinə uyğunlaşa bilmirlərsə, bunun günahını hökumətdə axtarmalı deyillər. Dövlət tənzimləyici orqandır, vergi siyasəti isə ümumi iqtisadi tələblərə əsasən təşkil olunur və həyata keçirilir, bu və ya digər qurumların, sahibkarların konkret iqtisadi maraqlarını təmin etmək onların vəzifəsi deyil».\nVergi Məcəlləsi seçim hüququ verir\nİqtisadçı Samir Əliyevin fikrinə görə, əvvəlki qanunvericiliyin qüvvədə olduğu elə supermarketlər şəbəkəsi var idi ki, ən azı 4-5 mağazası fəaliyyət göstərirdi, amma onların dövriyyəsi 120 min manatı keçmirdi. Bu isə reallığı əks etdirmirdi, çünki həmin supermarketlərin əksəriyyəti ƏDV ödəyicisi idi. Buna görə də qanunvericilikdə dəyişiklik olunmaqla marketlərə seçim hüququ verildi. Onlar ya 6% dərəcəsi ilə sadələşdirilmiş vergi rejimini seçməli, ya da ƏDV-yə keçməlidirlər. Reallıq bundan ibarətdir ki, neftin qiyməti düşənə qədər supermarketlər müxtəlif yollarla kifayət qədər vergidən yayınıblar. İndi isə ticarət şəbəkələrinə nəzarət gücləndirilib. Vergi nəzarəti zamanı məlum olur ki, onların dövriyyəsi 200 min manatdan dəfələrlə çoxdur. Belə dövriyyənin aşkarlanması isə marketlərin maraqlarına xidmət etmir. Çünki dövlətə mümkün qədər az vergi ödəyib, daha çox gəlir əldə etmək istəyirlər. Məhz bu səbəbdən də ƏDV-nin aradan qaldırılmasını istəyirlər».\nƏDV istehlakçıdan tutulduğu üçün ticarət şəbəkəsinə vergi yükü yaratmır\nİqtisadçı Rəşad Əliyevin fikrincə, məsələyə vergiqoymanın prinsipləri əsasında yanaşmaq lazımdır: «ƏDV dolayı vergi hesab olunur və buna görə də onun ödəyicisi son nəticədə istehlakçı hesab edilir. Yəni supermarket məhsulun üzərinə 18% ƏDV əlavə edib satır və faktiki olaraq, o pulu alıcıdan alır. Buna görə də satıcı üçün ƏDV dərəcəsinin 5, 10, 18 və ya 25% olmasının heç bir əhəmiyyəti yoxdur. Beləliklə, ƏDV-nin aradan qaldırılmasına vergi yükünün azaldılması aləti kimi baxılması məntiqsizdir. Bu, bütün dünyada belədir və əgər kimsə başqa cür fikirləşirsə, deməli, burada verginin özəlliklərinə aid olmayan kənar məsələlər var. Digər tərəfdən, nəzərə almaq lazımdır ki, ilkin tələbat məhsulları dedikdə nə nəzərdə tutulur?\nƏgər söhbət kənd təsərrüfatı məhsullarından gedirsə, mövcud qanunvericiliyə uyğun olaraq, həmin məhsulların satışı üzrə dövriyyələr ümumiyyətlə ƏDV-dən azaddır».\nİstehsalçılar və Tacirlər Birliyinin (İTB) sədri Sevgim Rəhmanov bildirir ki, ticarət mərkəzlərinin vergi yükünün artıq olması barədə dedikləri həqiqəti əks etdirmir, bu sahədə əsas problemlərin kökünü digər məsələlərdə axtarmaq lazımdır: «Bu gün ticarətin ən böyük problemi ticarət haqqında qanunun olmamasıdır.\nİri marketlərin çoxu kirayəyə verilmiş obyektlərdə işləyir. Şəhərin mərkəzində obyektin 1 kvadratmetrinin kirayə haqqı 20-25 manatdır. Belə olan halda 3000-4000 kvadratmetrlik obyektin kirayə haqqı nə qədərdir? Niyə bundan danışmırlar? Marketlər qazanmırsa bu qədər yüksək kirayə haqqını necə ödəyirlər?».\nİqtisadçı ekspert Nicat Hacızadə isə düşünür ki, iri supermarketlərin maliyyə hesabatları açıq olmalıdır: «İri supermarketlərdəki likvidlik dərəcəsi haqqında statistik rəqəmlər yoxdur. Yəni bu gün bizim əlimizdə hər hansı bir resurs yoxdur ki, hansısa supermarketin rüblük və ya illik likvidlik səviyyəsini müəyyən edə bilək».\nƏDV-nin əvəzləşdirilməsi necə həyata keçirilir?\nBəzi ticarət şəbəkələrinin sahibləri təqdim etdikləri malların üçdə birinin ƏDV ödəyicisi olmayan kənd təsərrüfatı məhsullarının istehsalçılarından və ya sadələşdirilmiş vergi ödəyicilərindən aldıqlarını və bu səbəbdən həmin malların satışı zamanı ƏDV üzrə əlavə vergi yükünün yarandığını qeyd edirlər, buna görə də ƏDV üzrə vergi güzəştlərinin verilməsini təklif edirlər.\nƏDV vergi daxilolmalarında tədiyyələr üzrə birinci yerdə durur. Onun ümumi vergi daxilolmalarında xüsusi çəkisi 2016-cı ilin birinci rübündə 30,9% təşkil edib. Ticarət şəbəkələri tərəfindən satılan qida məhsullarının siyahısındakı əsasən süd, qatıq, ayran və digər ağartı məhsullarının əksəriyyəti ƏDV ödəyicisi olan yerli istehsalçı şirkətlərə məxsusdur. İdxal məhsulları olan meyvə-tərəvəzlər də ölkəyə idxal zamanı ƏDV ödənilməklə gətirilir. Yəni ƏDV-nin əvəzləşdirilməsi ilə bağlı ciddi bir problem olmamalıdır. Qalan az miqdarda məhsullar isə ƏDV ödəyicisi olmayan şəxslərdən alınır. İri ticarət şəbəkələrində satılan malların ümumi həcmində ƏDV-nin əvəzləşdirilməsi mümkün olmayan malların xüsusi çəkisi heç bir halda nəinki 30%, hətta bunun onda biri qədər də ola bilməz.\nVergilər Nazirliyinin idarə rəisi Nicat İmanovun sözlərinə görə, vergi nəzarəti tədbirlərində aşkar edilən əsas problemlərdən biri ƏDV ödəyicilərinin bir çox hallarda aparılan əməliyyatlara dair ilkin uçot sənədlərinə malik olmaması, yaxud müvafiq qaydada tərtib edilməyən sənədlərlə işləmələri ilə bağlıdır. Belə ki, malların dəyəri nağd qaydada ödənilir və malın kimdən alındığını müəyyən etmək mümkün olmur. ƏDV ödəyiciləri gəlirlərindən gəlirin əldə edilməsi ilə bağlı olan ilkin sənədlərlə təsdiq edilən xərcləri (təqdim etdikləri malların alış qiyməti, əməkhaqqı, kommunal, icbari ödənişlər və s.) çıxdıqdan sonra qalan məbləğin 20%-i həcmində mənfəət (gəlir) vergisi ödəyirlər. Eyni zamanda, ƏDV-nin ödəyicisi olduğu tarixdən həmin şəxslər təqdim etdikləri malların dəyərindən 18% dərəcəsi ilə ƏDV hesablamalı və ƏDV ödəyicisindən ƏDV ödəməklə aldığı mallara görə ödədiyi ƏDV məbləğlərini müəyyən olunmuş şərtlər daxilində əvəzləşdirməlidirlər. Yəni alınmış mallara görə elektron vergi hesab-fakturası təqdim edilməli, alınmış malların dəyərini satıcının bank hesabına, malların dəyərinə hesablanmış ƏDV məbləğini isə satıcının ƏDV depozit hesabına köçürməlidir. Bu şərtlər yerinə yetirilmədiyi halda, ödənilmiş ƏDV-nin məbləği əvəzləşdirilmir və bu problemi yaradanların özləri sonradan şikayətlənməyə başlayırlar.\nMüstəqil ekspertlər də bildirirlər ki, marketlərin aldıqları malın böyük əksəriyyəti ƏDV ödəyicilərinə məxsusdur və bu amil malların satışı zamanı ƏDV üzrə əlavə vergi yükünün yaranmasına səbəb olmur. Bəzi marketlər öz fəaliyyətlərini normal bazar prinsiplərinə, marketinqin müasir qaydalarına uyğun qura bilmir, xərclərinin strukturunu yeni dövrün meyarları əsasında tərtib etmirlər.\nİqtisadçı-ekspert Qulu İbrahimli bildirir ki, Azərbaycanda vergi yükü yüksək deyil, sadəcə, indi ölkədə vergi inzibatçılığı gücləndirilib, bərabər rəqabət mühiti yaradılır, himayədarlıq işə keçmir. Özünü güclü hesab edənlər isə vergi və gömrük orqanları qarşısında sözlərinin keçməməsini həzm edə bilmirlər.\nBu gün ölkəmizdə ƏDV inzibatçılığı elə qurulub ki, burada ƏDV-dən yayınma çox aşağı səviyyədədir. Ticarət şəbəkələri apardıqları əməliyyatları tam həcmdə qanunvericilikdə nəzərdə tutulmuş qaydada rəsmiləşdirdiyi və Vergi Məcəlləsində sahibkar üçün müəyyən edilən hüquqlardan düzgün istifadə etdikləri halda, əlavə vergi yükü yaranmır. Ümumiyyətlə, ölkəmizdə vergi yükünün guya yüksək olması barədə fikirlərin heç bir əsası yoxdur.\nNüfuzlu beynəlxalq təşkilat olan «Heritage Fondu»nun məlumatlarına görə, Azərbaycanda vergi yükü 2015-ci il üçün 13,3% təşkil edib ki, bu da inkişaf etmiş ölkələrin, habelə qonşu dövlətlərin vergi yükündən aşağıdır (məsələn, bu rəqəm Qazaxıstanda 14%, Gürcüstanda 24,8%, Belarusda 25,4%, İtaliyada 42,6%, Fransada 45% təşkil edir).\nXronometraj marketlərin vergi potensialını düzgün müəyyənləşdirmək üçündür\nVergilər Nazirliyinin Vergi risklərinin təhlili və nəzarəti Baş İdarəsinin şöbə rəisi Elşən Hüseynov bildirir ki, ticarət, xidmət və iaşə sektoru həm ümumi daxili məhsulda, həm də vergi daxilolmalarında çox əhəmiyyətli paya malikdir. 2015-ci ildə bu sektorun ümumi vergi daxilolmalarında xüsusi çəkisi kifayət qədər yüksəkdir. Xronometraj metodu ilə müşahidəyə gəlincə, bu, istehsal həcmini və malın satış dövriyyəsini müəyyənləşdirmək məqsədilə keçirilən operativ vergi nəzarəti növüdür. Yəni vergi ödəyicilərinin istehsal həcminin və ya satış dövriyyəsinin müəyyənləşdirilməsi və dəqiqləşdirilməsi məqsədilə aparılan müşahidədir. Belə müşahidələr mütəmadi qaydada həyata keçirilir, satılmış malların, göstərilmiş xidmətlərin müqabilində çekin vurulması (və ya qəbzin yazılması), müştəriyə verilməsi, çeklərdəki məbləğin ödənilmiş məbləğə uyğun olmasına nəzarət edilir ki, bu da uçotdan yayınma hallarının qarşısını almağa xidmət edir və sahibkarlıq subyektinin normal fəaliyyətinə heç bir maneə yaratmır. Son dövrlərin statistik rəqəmlərinə əsasən demək olar ki, bir çox sahələr, o cümlədən ticarət sektoru vergi nəzarəti tədbirlərinin azalmasından istifadə edərək dövlət büdcəsinə ödənilən vergilərin məbləğini azaltmağa və bu yolla vergidən yayınmağa çalışıb. Məsələn, 2016-cı ilin yanvar-mart aylarında 2015-ci ilin müvafiq dövrü ilə müqayisədə nəzarət tədbirlərinin sayı ümumilikdə 64,2%, o cümlədən səyyar vergi yoxlamaları 40%, kameral vergi yoxlamaları 61,2%, operativ nəzarət tədbirləri 92,5% azaldılıb. Nəzarət tədbirlərinin azalması fonunda bir sıra fəaliyyət sahələri üzrə daxilolmalarda, o cümlədən pərakəndə ticarət sahəsində nəzərə çarpacaq dərəcədə azalma müşahidə olunub. Bu isə həmin fəaliyyət sahələri üzrə vergi ödəyicilərinin vergi öhdəliklərini könüllü surətdə yerinə yetirmək istəmədiklərini göstərir. Bu yaxınlarda iri ticarət şəbəkələrinin birində aparılmış xronometraj yolu ilə müşahidə nəticəsində vergi ödəyicisinin təqdim etdiyi bəyannamələrdə öz dövriyyəsini fevral ayında altı dəfədən də çox azaltdığı, mart ayında isə ümumiyyətlə dövriyyə göstərmədiyi (bəyannamədə bu rəqəm qrafasında sıfır yazılıb) aşkar edilib. Mart ayında Novruz bayramı ilə əlaqədar ticarət müəssisələrinin dövriyyəsinin artdığını nəzərə alsaq, necə deyərlər, «şərhə ehtiyac qalmır!».\nVergi güzəşti istehsal sahələri üçün xarakterikdir\nİqtisadçı Aqil Əsədovun sözlərinə görə, dövlətin kənd təsərrüfatı məhsulları istehsalçılarına, qeyri-neft məhsullarının istehsalı və ixracı ilə məşğul olan bəzi sahibkarlıq subyektlərinə vergi güzəştləri etməsi güzəşt istəyənlərin sayının artmasına səbəb olub: «Güzəşt milli istehsalı stimullaşdırmağa, yeni innovasiyaların ölkəyə gətirilməsinə, elmtutumlu müasir texnologiyaların tətbiqinə xidmət etməlidir. Əksər hallarda güzəştlər sahibkarı tənbəl və ələbaxan öyrətdiyindən, onun müəyyən dövrdən sonra rəqabətdə üstünlük əldə etmək perspektivlərini azaldır. Ticarət və xidmət sektoruna vergi güzəştləri ümumilikdə istehsaldan kənar vergi ödəyiciləri arasında balansın pozulmasına səbəb ola bilər. Ticarət sahəsinə güzəştlərdən isə məhsul istehsalçıları deyil, digər şəxslər qazanacaq, dövlət büdcəsi üçün bunun heç bir faydası olmayacaq. Bunun vergitutma bazasının genişlənməsinə də aidiyyəti yoxdur».\nVergilər Nazirliyinin idarə rəisi Nicat İmanov da hesab edir ki, vergi güzəşti iqtisadiyyatın prioritet sahələri nəzərə alınmaqla, yalnız müəyyən dövr üçün, qanunverici orqan tərəfindən Vergi Məcəlləsinə dəyişiklik edilməklə verilir və bu müddət ərzində həmin fəaliyyət sektorunun normal iqtisadi vəziyyətinin təmin olunmasına xidmət edir. Bu güzəştin nəticəsində formalaşan iqtisadi fəallığın fonunda güzəşt müddətində itirilmiş büdcə daxilolmaları tədricən bərpa edilməlidir.\nƏDV-nin diferensiallaşdırılması necə aparıla bilər?\nAzərbaycanda vergilərlə bağlı bütün dəyişikliklər ali qanunvericilik hakimiyyəti olan Milli Məclisdə müvafiq qanunların qəbul edilməsindən və onların ölkə başçısı tərəfindən imzalanmasından sonra həyata keçirilir. Vergi Məcəlləsinə dəyişikliklər olunması zərurəti yarandıqda, müvafiq qanun layihələri hazırlanaraq, Azərbaycan Respublikasının Milli Məclisinə təqdim edilir. Vergi Məcəlləsinin qüvvəyə mindiyi 1 yanvar 2001-ci il tarixdən indiyə kimi bütün tədiyyə növləri üzrə vergi dərəcələri yalnız azaldılıb, məsələn, mənfəət vergisinin dərəcəsi 27%-dən 20%-ə, ƏDV-nin dərəcəsi 20%-dən 18%-ə endirilib.\nVergilər Nazirliyinin Vergi siyasəti və strateji araşdırmalar Baş İdarəsinin rəisi Samirə Musayeva hesab edir ki, Avropa ölkələrində ƏDV dərəcəsi orta hesabla 20%-dir və müqayisədə Azərbaycandakı 18% yüksək dərəcə deyil. Vergilər Nazirliyi pərakəndə ticarətdə ƏDV ilə bağlı diferensiallaşdırmanın nağdsız hesablaşmalara tətbiq olunmasının tərəfdarıdır. Bu, həm ölkədə nağdsız hesablaşmaların stimullaşdırılmasına, həm də ticarət və xidmət obyektlərinin dövriyyəsinin tam şəffaflaşmasına stimul yarada bilər. Ona görə də ortaya çıxan bütün məsələlərə kompleks şəkildə yanaşılmalı, elə qərarlar qəbul edilməlidir ki, bu, həm dövlət büdcəsinin gəlirlərinin azalması ilə nəticələnməsin, həm də sahibkarlara dolayı yollarla problem yaradan maneələri aradan qaldırmaqla onların normal fəaliyyəti təmin olunsun».\nMənbə: Vergilər qəzeti


Azercellin internet fırıldağı – İnsanlara dəyən böyük məbləğdə ziyanlar » Vertikal.az\nAzercellin internet fırıldağı – İnsanlara dəyən böyük məbləğdə ziyanlar\nTarix: 29-07-2015, 12:07 | Çap et\nAzercell istifadəçiləri şirkətin onlara “texniki tələ” quraraq maddi ziyan vurduğunu iddia edirlər.\nAzNews.az xəbər verir ki, şikayətlər internet paketlərinə edilən yeniliklərlə bağlıdır. Belə ki, Azercell şirkəti öz rəsmi saytında internet paketlərinə edilən dəyişikliklərlə və endirimlərlə bağlı məlumat yerləşdirib. Lakin müştərilər şirkətin 2002 xidmətinə zəng edib məlumat almaq istəyərkən onlara köhnə məlumatlar verilir ki, bu da çaşqınlığa və pul itkisinə səbəb olur.\nMəsələn yeni dəyişikliklərdə 100 MB-lıq internet paketi ləğv edilib, lakin 2002 xidməti hələ də müştəriyə 2 AZN-ə 100 MB paket əldə edə biləcəyini məlumat verir. Müştəri isə 2 AZN göndərsə də, 100 MB-lıq paket yeni dəyişikliklərdə ləğv olduğundan ona heç bir internet paketi gəlmir, həmçinin göndərdiyi pul da geri qaytarılmır. Və yaxud 5 GB-lıq internet paketinin qiyməti yeni tariflərlə 5 AZN-dir, lakin yenə də 2002 xidmətində bu paketin qiymətinin 6 manat olduğu bildirilir.\nBeləliklə burada da müştəriyə 1 AZN ziyan dəyir. Məsələni dəqiqləşdirmək üçün araşdırdıq və müştərilərin haqlı olduğunun şahidi olduq. Azercell-in rəsmi internet səhifəsində yeniliklərlə bağlı yerləşdirdilən xəbərlə 2002 xidmətində müştərilərə verilən məlumatlar bir-biri ilə uyğun gəlmir.


Satılır 6 otaqlı 180 m2 həyət evi Maştağa\nElanın kodu: 402095\nBaxış sayı: 397 Elanın tarixi: 13.02.2018\nSabunçu ray. Maştağa qəsəbəsində, Magistral yola yaxın, KUPÇALI, 4.5 sotun içində 2 mərtəbəli, 6 otaqlı həyət evi satılır. 1-ci mərtəbədə zal, yataq otağı, mətbəxt, hamam və tualetdən ibarətdir. 2-ci mərtəbədə 4 yataq otağı, hamam-tualet və balkondan ibarətdir. Qazı, suyu, işığı var. Sənəd tam PAKET KUPÇADIR. Həyətində tikili də var


Daxili Qoşunların Baş İdarəsində bir qrup hərbi qulluqçuya mükafatların təqdimolunma mərasimi keçirilib\nDaxili İşlər Nazirliyinin Daxili Qoşunlarının yaranmasının 26-cı ildönümü münasibətilə Azərbaycan Respublikası Prezidentinin Sərəncamı ilə dövlətin ərazi bütövlüyünün təmin olunmasında iştirak etdiklərinə, döyüş zamanı igidlik göstərdiklərinə, öz xidməti vəzifələrini və hərbi hissə qarşısında qoyulmuş tapşırıqları yerinə yetirərkən fərqləndiklərinə görə qoşunların bir qrup hərbi qulluqçusu mükafatlandırılıb. Bu münasibətlə martın 19-da Daxili Qoşunların Baş İdarəsində mükafatların təqdimolunma mərasimi keçirilib.\nƏvvəlcə ölkəmizin ərazi bütövlüyü uğrunda şəhid olmuş hərbi qulluqçularımızın xatirəsi bir dəqiqəlik sükutla yad edilib, Nümunəvi göstərici hərbi oskestrin müşayiəti ilə Dövlət himni ifa edilib.\nSonra Daxili İşlər Nazirinin müavini - Daxili Qoşunların Komandanı general-leytenant Ş.Məmmədov mükafatları şəhid hərbi qulluqçuların ailə üzvlərinə və hərbi qulluqçulara təqdim edib.\nÖlümündən sonra "İgidliyə görə" medalı ilə təltif olunan şəhid hərbi qulluqçular leytenant Yusif Qasımovun anası Xanım Qasımova, əsgər Vüqar Abutalıbovun atası Elman Abutalıbov şəhid ailələrinə yüksək dövlət qayğısı göstərildiyinə görə Respublika Prezidentinə və Daxili İşlər Nazirliyinin rəhbərliyinə dərin minnətdarlığını bildirərək, Daxili Qoşunların şəxsi heyətinə xidmətdə uğurlar arzulayıb.\nSonra "Hərbi xidmətlərə görə" medalı ilə təltif olunan və “Əməkdar həkim” fəxri adı verilmiş hərbi qulluqçulara mükafatlar təqdim olunub.\nTədbirin sonunda çıxış edən general-leytenant Ş.Məmmədov təltif olunan şəhid ailələrinin üzvlərini və hərbi qulluqçuları təbrik edərək, onların mükafatlandırılmasının Azərbaycan Respublikasının Prezidenti, Silahlı Qüvvələrin Ali Baş Komandanı cənab İlham Əliyevin Daxili Qoşunlara olan diqqətinin təzahürü olduğunu qeyd edib. Daxili Qoşunlar Komandanı əminliklə bildirib ki, şəxsi heyət bundan sonra da göstərilən etimadı doğruldacaq, qanunla müəyyən edilmiş vəzifələri və qarşıya qoyulmuş tapşırıqları layiqincə yerinə yetirəcək.\nXatırladaq ki, Azərbaycan Respublikasının Prezidenti, Silahlı Qüvvələrin Ali Baş Komandanı cənab İlham Əliyevin 9 mart 2018-ci il tarixli sərəncamı ilə ümumilikdə, Daxili Qoşunlarının hərbi qulluqçularından 2 nəfər hərbi qulluqçu "İgidliyə görə" (ölümündən sonra), 14 nəfər hərbi qulluqçu "Hərbi xidmətlərə görə" medalı ilə təltif edilib, 1 nəfər hərbi qulluqçuya “Əməkdar həkim” fəxri adı verilib.


Azərbaycan hərb üsullarını dəyişdi - NATO-dan etiraf\n14 İyun 2021 12:53\n44 günlük müharibədə Azərbaycanın qazandığı qalibiyyətin üstündən xeyli müddət keçsə də, dünya mediası, hərbi dairələr və ekspertlər bu zəfərin nəticələrini şərh etməkdədirlər. Hərb dərsliklərinə salınacaq bu qələbədə Azərbaycan Ordusunun döyüş ruhunun yüksək səviyyədə olması ilə yanaşı, ən müasir silah və texnikadan yararlanması xüsusi vurğulanır.\nPrezident İlham Əliyevin də qeyd etdiyi kimi, Azərbaycan Ordusu dünya miqyasında 50 ən güclü ordu sırasındadır və beynəlxalq reytinqlər də, həyat da bunu göstərir, bizim hərbi uğurlarımız da buna dəlalət edir. Dövlət başçısı bildirib: "Bu gün Azərbaycan Ordusu ən müasir silahlarla, texnika ilə təchiz edilib, bu proses davam etdirilir. Biz bundan sonra da ən müasir hərbi texnikanı alacağıq, yeni kontraktlar imzalanır. Əvvəlki illərdə imzalanmış kontraktlar əsasında ən müasir silahlar ölkəmizə gətirilir, onların bir hissəsi hərbi paradlarda göstərilib, bir hissəsi göstərilməyib". Bu gün artıq beynəlxalq miqyasda tanınan ekspertlərin dilindən Azərbaycanın ən müasir orduya, silahlara sahib olması xüsusi vurğulanır.\nMəsələn, dünyaca məşhur " Thetimes" qəzetində dərc olunan materialda bir daha Azərbaycanın bu nailiyyəti təsdiq edilir. "Almaniya ordusu hər gün daha da inkişaf edən döyüş pilotsuz təyyarələrinin potensial hücumundan qorunmaq üçün zəif təchiz olunub", - deyə bu barədə Almaniyada yerləşən analitik mərkəz, beynəlxalq PUA bazarının və 44 günlük Qarabağ müharibəsində pilotsuz təyyarələrin oynadığı rolun analizlərindən sonra belə bir nəticəyə gəlib. "Bir sözlə, Bundesver bu qarşıdurmada Azərbaycanla mübarizə aparsaydı heç bir şansı olmazdı", - deyə Almaniya Müdafiə və Strateji Araşdırmalar İnstitutunun (GIDS) müasir müharibə və yeni texnologiyalar üzrə mütəxəssisi polkovnik-leytenant Mixael Karl bildirib. "Döyüş dronları və kamikaze dronları kimi istifadə olunan silah sistemlərinə qarşı özümüzü yetərincə qoruya bilməzdik. Təkcə Hava Hücumundan Müdafiə Qoşunlarının olmaması bizim sonumuz olardı", - deyə o əlavə edib.\nEkspert Azərbaycanın işğal olunmuş torpaqlarını - Qarabağ ərazilərini böyük ölçüdə Türkiyə və İsrailin istehsal etdiyi pilotsuz təyyarələr sayəsində fəth etdiyini vurğulayıb. "Azərbaycan Ermənistanla münaqişəsində Türkiyənin "Bayraktar TB-2"sini və İsrailin "Hermes 900"ünü istifadə etdi ki, bu da Bakıya havada üstünlük verdi", - deyə zabit bildirib. Ən önəmlisi odur ki, Azərbaycanın zamanla regionda oyun qaydalarını dəyişdiyi vurğulanır. Beləliklə, bir daha beynəlxalq ekspert səviyyəsində Azərbaycan Ordusunun ən müasir ordular sırasında olduğu, əldə etdiyi nəticə təqdir olunub. Özü də NATO kimi beynəlxalq bir təşkilatın hərbçisi tərəfindən.


Azərbaycan erməni keşişlərinə Kəlbəcərdəki Xudavəng məbədinə girişini qadağan edib.\nBu barədə məbəddə əvvələr keşiş olan Nerses Arutunyan bildirib.\nOnun sözlərinə görə, Azərbaycan artıq 3 aydır din xadimlərin məbəd ərazisinə girişini bağlayıb: “Azərbaycanlılar sadəcə “olmaz, bitdi” deyirlər. May ayından monastıra gedə bilmirik”.\nErməni ziyarətçiləri də məbəd ərazisinə artıq buraxılımır. Hazırda müharəbədən sonra Xudavəng monastırında qalmış 6 erməni keşişi Qandzasardır.\nXudavəng monastırı Kəlbəcər rayonunun Vəng kəndi ərazisində yerləşən tarix-memarlıq abidəsidir. Azərbaycan Respublikası Mədəniyyət Nazirliyi tərəfindən dünya əhəmiyyətli abidə kimi qeydiyyata alınıb.\nErməni qoşunları bölgədən çıxarıldıqdan sonra monastır Rusiya sülhməramlı qüvvələrinin himayəsinə verilir. Lakin 28 noyabr 2020-ci ildə Azərbaycan Müdafiə Nazirliyi monastırın içərisindən video yayımlayır. Azərbaycan hakimiyyəti erməni rahiblərin monastırda qalmasına icazə verir.\n4 dekabr 2020-ci ildə Qafqaz albanlarının etnik və mədəni varisləri olan Azərbaycanın udi icmasının nümayəndələri kompleksi ziyarət edirlər və monastırın içərisində liturgiya keçirirlər. 5 dekabrda udi xristian provaslav icmasının sədr müavini Rafiq Danakari Xudavəng monastırına vaiz təyin olunur.\n2020-ci ildə İkinci Qarabağ müharibəsindən sonra ermənilər Xudavəng monastırını tərk edərkən monastırın baş rahibi kompleksdəki xristian incəsənət nümunələrini, o cümlədən zınqırov və xaç daşları Ermənistana aparıb. Azərbaycan Mədəniyyət Nazirliyi bunu qeyri-qanuni fəaliyyətlər adlandırıb və bununla bağlı zəruri hüquqi proseduraların tətbiqi üçün tədbirlər görüləcəyini bəyan edib. (azpost.info)


Şəhid Statusu – Əsas Tələblər və İmtiyazlar - Xəbərlər - AĞDAM RAYON İcra Hakimiyyəti\n1. hərbi qulluqçular – ölkənin ərazi bütövlüyü uğrunda aparılan hərbi əməliyyatlar, habelə döyüş tapşırığının və ya döyüş təminatı ilə bağlı tapşırıqların yerinə yetirilməsi üzrə xidməti vəzifəsinin icrası zamanı həlak olmuş və itkin düşmüş hərbi qulluqçular (və digər xüsusi xidmət orqanlarının əməkdaşları)\n2. mülki vətəndaşlar - erməni hərbi təxribatı nəticəsində həlak olmuş və itkin düşmüş mülki vətəndaşlar\n- Hərbi qulluqçulara münasibətdə: hərbi hissənin arayışı və ölüm haqqında şəhadətnamə, itkin düşmə hallarında isə məhkəmə qətnaməsi\n- Mülki vətəndaşa münasibətdə: rayon (şəhər) YİHO-nın verdiyi arayış\n1. Hərbi qulluqçulara münasibətdə:\n- gizir və zabit heyəti üçün – MN, DİN, DTX, XKX, DSX, XDMX (hansı orqanda xidmət edibsə)\n- əsgərlər üçün – Səfərbərlik Xidmətinin (SHXÇDX) yerli bölmələri (komissarlıqlar)\n2. Mülki vətəndaşa münasibətdə: rayon (şəhər) YİHO.\nSənədlər əsasında şəxsə şəhid, ailəsinə şəhid ailə üzvü statusu verilməsi barədə 1 aydan gec olmayaraq arayış verilir və həmin arayış əsasında ƏƏSMN-nin yerli şöbələri tərəfindən şəhid ailəsi vəsiqəsi verilir.\n- pensiya və müavinət üzrə - şəhid ailə üzvlərinin pensiya və müavinət alma hüququ şəhidin həlak olduğu gündən yaranır.\n- AR Prezidentinin təqaüd üzrə - şəhid ailəsi statusuna dair arayışın verildiyi tarixdən yaranır.\nQeyd: 11 min manat sığorta ödənişi və 3 min manat dəfn üçün maliyyə yardımı istisna olmaqla, şəhid ailələrinin (mülki və hərbi) hüquqları bərabərdir.\n- birdəfəlik sığorta ödənişi - həlak olmuş hərbi qulluqçuların ailələrinə 11 000 manat sığorta ödənişi həyata keçirilir (“Azərsığorta” Dövlət Sığorta Kommersiya Şirkəti tərəfindən).\n- Dəfn mərasiminin təşkili və keçirilməsi üçün maliyyə yardımı – Həlak olmuş şəxslərin valideynlərinə (nümayəndələrinə) yas mərasiminin təşkili üçün 3 000 manat məbləğində maliyyə yardımı ödənilir.\n- AR Prezidentinin təqaüdü (aylıq) - şəhid ailəsinə 300 manat AR Prezidentinin təqaüdü ödənilir (ƏƏSMN tərəfindən).\n- ailə başçısını itirməyə görə pensiya (aylıq) - şəhidin pensiya hüququ olduqda ailə üzvlərinə (ƏƏSMN tərəfindən).\n- pensiya əlavəsi (aylıq) - şəhid ailə üzvlərinin əmək pensiyasına 93,5 manat əlavə hesablanır (ƏƏSMN tərəfindən).\n- ailə başçısını itirməyə görə müavinət (aylıq) - şəhidin pensiya hüququ olmadıqda hər bir ailə üzvü 80 manat məbləğində müavinət alır (ƏƏSMN tərəfindən).\n- mənzil təminatı - 01.01.2014-cü ilədək yerli icra hakimiyyəti orqanlarında yaşayış sahəsinə ehtiyacı olan qismində uçota alınmış şəhid ailə üzvlərinin mənzil və ya fərdi evlə təmin edilməsi Əmək və Əhalinin Sosial Müdafiəsi Nazirliyi tərəfindən aparılır. Bu tarixdən sonra yaşayış sahəsinə ehtiyacı olan qismində uçota alınmış şəhid ailəsinin yaşayış sahəsi ilə təmin edilməsi qüvvədə olan qanunvericiliyə müvafiq surətdə respublika hökumətinin müəyyənləşdirdiyi qaydada yerli icra hakimiyyəti orqanları tərəfindən həyata keçirilir.\n- sanatoriya-kurort müalicəsi - şəhid ailə üzvləri tibb müəssisələrinin göndərişi ilə ölkə hüdudları daxilində pulsuz sanatoriya-kurort müalicəsi ilə təmin edilirlər (ƏƏSMN tərəfindən).\n- təhsil - şəhid uşaqları təhsil haqqını ödəməkdən azad olunurlar (Təhsil Nazirliyi tərəfindən).


OTEL İCAREYE VERİLİR - Ən Münasib Qiymətlərlə Burada!\nOtel icareye verilir – Ölkəmizdə turizm sahəsi sürətlə inkişaf edir. Sırf bu il Formula 1 yarışları nəticəsində minlərlə turist Azərbaycana gəlib. Yaxın və uzaq gələcəkdə də turist sayının artacağı gözlənilir. Bunu nəzərə alıb, otel icareye verilir elanlarını dəyərləndirmək əla fürsətə bənzəyir.\nOtel icareye verilir Arenda.az-da!\nOtel icareye verilir – Hələ də hansı sahədə özünüzü sınayacağınızı seçməmisinizdə, turizm sahəsi əla alternative ola bilər. Arenda.az-da hər gün yeni otel icareye verilir elanları paylaşılır. Bunlardan birini dəyərləndirib, tarixi məkana, şəhər mərkəzinə, yaxud təbiət qoynunda bir otel icarəyə götürə bilərsiniz.


İlin futbolçusu adına 10 namizəd açıqlanıb | AzPolitika — onlayn siyasi-ictimai qəzet\nDövlət Komitəsi xaricdə yaşayan azərbaycanlılara müraciət edib 23 Sentyabr, 2020\nİlin futbolçusu adına 10 namizəd açıqlanıb\nDərc olunub: 31/07/2019 - 22:28\n2018/19 mövsümünün ən yaxşı 10 futbolçusu açıqlanıb.\nAPA-nın məlumatına görə, FİFA dünyanın ən yaxşı futbolçusu adına namizədləri adlarını elan edib.\nƏn yaxşı adına Kriştiano Ronaldo (“Yuventus”), Mateys de Liqt (“Ayaks”/“Yuventus”), Lionel Messi (“Barselona”), Frenki de Yonq (“Ayaks”/ “Barselona”), Harri Keyn (“Tottenhem”), Eden Azar (“Çelsi”/“Real”), Kilian Mbappe (PSJ), Sadio Mane (“Liverpul”), Məhəmməd Salah (“Liverpul”) və Vircil van Deyk (“Liverpul”) iddia edirlər.\nƏn yaxşı futbolçu azarkeşlər arasında səsvermə ilə müəyyənləşəcək. Öncə üç namizəd açıqlanacaq. Sentyabrın 23-də İtaliyanın Milan şəhərindəki mükafatlandırma mərasimində isə mövsümün ən yaxşısı açıqlanacaq.


Naxçıvanda təşkil olunan ekskursiyalarda şəhid övladları da iştirak ediblər - AZƏRTAC – Azərbaycan Dövlət İnformasiya Agentliyi\nNaxçıvan Muxtar Respublikasının Ailə, Qadın və Uşaq Problemləri üzrə Dövlət Komitəsinin təşkilatçılığı ilə tətil günlərində şəhid övladlarının, sağlamlıq imkanları məhdud, eləcə də aztəminatlı ailənin üzvü, valideyn himayəsindən məhrum olan uşaqların asudə vaxtlarının səmərəli keçirilməsi məqsədilə ekskursiya təşkil edilib.\nKomitənin mətbuat xidmətindən AZƏRTAC-ın Naxçıvan bürosuna bildirilib ki, ekskursiyada 23 uşaq iştirak edib. Uşaqlar Heydər Əliyev Muzeyi, Döyüş Şöhrəti Muzeyi, Nəbatat bağı, Xatirə Muzeyi, Şəhidlər Xiyabanı ilə tanış olublar. Heydər Əliyev Muzeyi ilə tanışlıq zamanı məlumat verilib ki, muzeydə Azərbaycan xalqının ümummilli lideri Heydər Əliyevin ailəsinə, onun uşaqlıq və gənclik illərinə həsr olunmuş stendlər, Naxçıvan Muxtar Respublikası Ali Məclisinin Sədri işlədiyi dövrə aid şəxsi sənəd və materiallar, imzaladığı məktub, qərar və sərəncamlar, Azərbaycan Respublikasının müxtəlif bölgələrində yaşayan vətəndaşların müraciətləri toplanılıb.\nDöyüş Şöhrəti Muzeyinə gələn uşaqlar buradakı eksponatlara maraqla baxıblar. Qeyd olunub ki, burada, müstəqillik illərində döyüş növbətçiliyinə qəbul edilmiş müxtəlif adda silah, texnika və qurğu, döyüş-nəqliyyat vertolyotu, tanklar, eləcə də müxtəlif hərbi təyinatlı avtomobillər nümayiş etdirilir.\nUşaqlar daha sonra AMEA Naxçıvan Bölməsinin Nəbatat bağını gəziblər. Onlara Nəbatat bağı haqqında ətraflı məlumat verilib. Xatirə Muzeyində bildirilib ki, Azərbaycanın suverenliyi və ərazi bütövlüyü uğrunda döyüşlərdə həlak olanların xatirəsinin əbədiləşdirildiyi muzeydə şəhidlərin fotoşəkilləri, şəxsi sənədləri, döyüş fəaliyyətlərini əhatə edən materiallar, eyni zamanda, qəhrəmanlıq tariximizin müxtəlif dövrlərinə aid kitablar mühafizə və nümayiş etdirilir.\nSonra uşaqlar torpaqlarımızın toxunulmazlığı, ərazi bütövlüyümüz, azadlığımız uğrunda canından keçən Vətən oğullarının xatirəsinin əbədiləşdirildiyi şəhidlər xiyabanını ziyarət ediblər.\nSonda Naxçıvan Dövlət Film Fondunda uşaqlar üçün “Matteo Falkone” filmi nümayiş etdirilib.\nQeyd edək ki, muxtar respublikada bu qəbildən olan uşaqların asudə vaxtlarının səmərəli təşkili üçün belə tədbirlər davam etdiriləcək.\nAZERTAG.AZ :Naxçıvanda təşkil olunan ekskursiyalarda şəhid övladları da iştirak ediblər


Zülfəli İmaməli oğlu İbrahimov (1910-1972)—Azərbaycan tarixçisi.\nZülfəli İmaməlioğlu İbrahimov 1910-cu il dekabrın 25-də Cənubi Azərbaycanın Sərab şəhərində anadan olmuşdur.\n1924-cü ildə ailəsi ilə birgə Bakıya köçmüş və burada təhsil almışdı.\n1932-ci ildə Z.İbrahimov Ümumittifaq Jurnalistlər İnstitutunda oxumaq üçün Moskvaya göndərilir.\n1935-də İnstitutu bitirdikdən sonra Bakıya qayıdaraq, "Kommunist", "Nuxa fəhləsi", "Yeni yol", "Gənc işçi" və b. qəzet redaksiyalarında məsul vəzifələrdə çalışmışdır.\n1936-37-ci dərs ilindən isə Z.İbrahimov pedoqoji fəaliyyətlə məşğul olmağa başlamışdır.\nAzərbaycan Dövlət Universitetinin Azərbaycan tarixi kafedrasının təşkili də onun adı ilə bağlıdır.\nBelə ki, sovet dövründə milli respublikalarin tarixinin öyrənilməsi və tədrisinə çox saylı əngəllərin olduğu bir şəraitdə o, Azərbaycan Dövlət Universitetinin Azərbaycan tarixi kafedrasının açılmasına nail olmuşdur.\nZ.İbrahimov həmin kafedranın müdiri, Universitetin tarix fakültəsinin dekanı və Azərbaycan EA–nın Tarix institutunun direktoru vəzifələrində işləmişdir.\nProf. Z.İbrahimov elmi fəaliyyətinin ilk dövrlərini Azərbaycan xalqının mühüm tarixi problemlərinin tədqiqinə həsr etmişdi.\nƏsərləri: "Qədim Azərbaycan cəmiyyəti", "Babək üsyanı", "X-XII əsrlərdə Azərbaycanın sosial-siyasi vəziyyəti", "Zaqafqaziya xalqlarının sasanilərə qarşı mübarizəsi", "Sasanilər dövründə Azərbaycanın sosial-iqtisadi həyatı", "Cavanşir-Azərbaycanın qəhrəman sərkərdəsidir", "Azərbaycanın görkəmli dövlət xadimi Şah İsmayıl" və s. məqalələrlə yanaşı , "Azərbaycan xalqının ərəb işğalçılarına qarşı mübarizəsi", "Babək", "Döyüşkən Azərbaycan xalqı", "Azərbaycan qadınlarının qəhrəman keçmişindən", "Nizami dövründə Azərbaycan mədəniyyəti", "Yazıçılar və tarixçilər azərbaycanlıların mərdliyi və şücaəti haqqında" və s.\n1941-ci ildə Z.İbrahimov Azərbaycan Dövlət Universitetində öz xalqının qəhrəmanlıq tarixinə - "Ərəb işğalçılarına qarşı Azərbaycan xalqının mübarizəsi"-nə həsr etdiyi namizədlik dissertasiyasını müvəffəqiyyətlə müdafiə edir və tarix elmləri namizədi alimlik dərəcəsini alır.\nO, tarix elmləri sahəsində belə bir dərəcəni alan ilk azərbaycanlılardan biri olmuşdur.\n1941-1942-ci illərdə Urmiya şəhərində Zaqafqaziya cəbhəsi 15-ci Qafqaz korpusunun 23-cü diviziyasında "Qızıl Əsgər" qəzetinin məsul redaktoru işləmişdir.\n1948-ci ildə "1917-1918-ci illərdə Azərbaycanda Sovet hakimiyyətinin qurulması uğrunda mübarizə" mövzusunda doktorluq dissertasiyasını müdafiə edir və Ali Attestasiyanın 25 fevral 1950-ci il qərarı ilə tarix elmləri doktoru elmi dərəcəsini və 17 iyun qərarı ilə professor adını almışdır.\nElmi fəaliyyətinin sonrakı mərhələsində Z.İbrahimov burjua-demokratik, sosialist inqilabı, xarici hərbi müdaxilə, vətəndaş müharibəsi tarixinin tədqiqi ilə məşğul olmuşdur.\nBu silsilədən əsərləri "İngilis-amerikan müdaxiləçilərinə qarşı Azərbaycan xalqının mübarizəsi", "Azərbaycanda 1905-1907-ci illər inqilabı", "Azərbaycan zəhmətkeşlərinin sosialist inqilabı uğrunda mübarizəsi", "Lenin və Azərbaycanda sosialist inqilabının qələbəsi" və s\nZ.İbrahimov üç cildlik "Azərbaycan tarixi", "Zaqafqaziyada Sovet hakimiyyətinin qələbəsi", "Azərbaycan Kommunist Partiyası tarixinin" 1 cildi, "Azərbaycan Kommunist Partiyası tarixinin oçerkləri", həmçinin "Zaqafqaziya kommunist təşkilatları tarixinin oçerkləri" kimi ümumiləşdirici əsərlərin əsas müəlliflərindəndir.\nO, eyni zamanda SSRİ jurnalistlər İttifaqının üzvü idi.\n1959-cu ildə Azərbaycan SSR Elmlər Akademiyasının müxbir üzvü seçilmişdi.\nUzun illər Azərbaycan Dövlət Universitetində Vətən tarixindən ümumi və xüsusi kurslar aparan prof. Z.İbrahimovun rəhbərliyi ilə 80-ə qədər namizədlik və doktorluq dissertasiyaları müdafiə edilmişdi.\nProf. Z.İbrahimov Azərbaycan EA nəzdində elmi əlaqələndirmə şurasının sədri, ictimai elmlər üzrə birləşmiş redaksiya nəşriyyat şurasının, ictimai elmlər üzrə birləşmiş müdafiə elmi şurasının, tarix bölməsi üzrə müdafiə elmi şurasının. ADU-nun və tarix fakultəsi elmi şuralarının üzvü olmuşdur.\nO, Respublikanın ictimai-siyasi həyatında da fəal iştirak edirdi. Z.İbrahimov Oktyabr inqilabı, Şərəf nişanı ordeni, bir çox medallar və fəxri fərmanlarla təltif olunmuşdur.\nAzərbaycan SSR dövlət mükafatı laureatına layiq görülmüşdü. 300-ə qədər elmi məqalə və əsərlərin müəllifi olan professor Z.İbrahimov bütün ömrünü elmin inkişafı və tərəqqisinə həsr etmiş, özündən sonra böyük tarixi bir irs qoyub getmişdir.\nZ.İbrahimov 1972-ci il sentyabrın 21-də vəfat etmiş və fəxri xiyabanda dəfn edilmişdir.\nTarix: 11.02.2015 / 15:42 Müəllif: Feriska Baxılıb: 209\tBölmə: Azərbaycan tarixçiləri\nArif Məhərrəmov Hədid Iwlemir amin Sevgi zərbəsi 4cü bölüm ÇARX təkər 1915 SƏRVƏT Mənzil bədlik ola bilərmi Sagliqlar Deyildi Qara ilə bozun fərqi January Eşq təsadüfləri sevər film 2011 Zaqatala rayonunun tarixi şəxsiyyətləri Tesadufen seir Aglarken Gidecek Yerim Olsa ata qizini zorlayir Niye Aglayirsan Yaşayaq Sevmeyecem GƏNCLƏRƏ QISACA BİR NƏZƏR Odeyirem Ay Xanim kompliment FALA BAXMAQ Futbol ve seks Xilasedicilər Kamil Məhərrəmov batma Kişiləri evlənməyə necə razı salmaq olar Planlaşdırılmayan cinsi həyatın fəsadları Gözəl idi Qadınlardan təbii yolla ifraz olunan nifas qanı do İmaməddin Zəkiyev Gec Qalmiw Sevgi Kirpik uzatma metodları 1925 Gencler Cinselliye Nece Baxır Mustafa ceceli aman Limondan 7 gözəllik sirri Boğulur Sibel Tüzün Karbonat Neden Yuttun Ləkələrin Aparılması Qanı tozlaşdırdılar Merasimi Sariwin BAXISH


Dəyirman bir şey deyil çağçağı baş ağrıdır! » Azerbaycan dilinde tarix dersleri ve testler\nAdministrator 8-03-2017, 21:46 Təhsil Nazirliyi oxunub 1 130\nƏsrlər boyu xalqların dünya siyasətində yeri onların sayı və ərazisinin ölçüsü ilə deyil, iqtisadi gücü və mədəni səviyyəsi ilə müəyyən olunmuşdur. Görkəmli mütəfəkkir A.Bakıxanov hələ XIX əsrin əvvələrində yazırdı ki, “Avropanın Asiya qarşısında üstünlüyü, bir çoxlarının düşündüyü kimi, tale və təsadüfdə deyil, maarifdədir.” Siyasət dünyasının korifeylərindən sayılan H.Əliyev isə “Təhsil millətin gələcəyidir!”- deyirdi. Elə bu səbəbdən, 90-cı illərin əvvələrində müstəqillik əldə etdikdən dərhal sonra ölkəmizdə təhsil dövlət siyasətinin prioritetinə çevrildi.\nBilik verməklə yanaşı, yetişməkdə olan gənc nəslə faydalı bacarıq və vərdişlər aşılamaq bütün ölkələrdə təlim prosesinin başlıca məqsədlərini təşkil edir. Bəs, onda nə üçün müxtəlif ölkələrdə (yaxud məktəblərdə) təlimin keyfiyyəti və mütəxəssislərin hazırlıq səviyyəsi fərqli olur? Bu, təkcə əhalinin həyat səviyyəsindən, ailə mühitinin, pedaqoji kadrların və təlim texnologiyalarının keyfiyyətindən, təhsilin idarə edilməsi mexanizminin optimallığından, məktəblərin maddi-texniki təchizat səviyyəsindən deyil, həm də dəqiq və ədalətli qiymətləndirmə meyarlarının mövcudluğundan və dərsliklərin keyfiyyətindən asılıdır.\nDərsliklər milli, sosial və dövlətçilik maraqlarına xidmət edən təlim prosesinin mühüm komponentini təşkil edir. İnsanın ifrat millətçi, əslini, kökünü, keçmişini danan, yaxud unudan bir manqurt və ya öz xalqını ürəkdən sevən, həm də humanist və beynəlmiləlçi bir şəxs kimi yetişməsində sosial fənn dərslikləri xüsusi yer tuturlar. Təcrübə göstərir ki, biliyin daha cox dərsliklərdən alındığı dövlətlərdə ictimai şüur üzərində dərsliyin “hökmranlığı” mövcud olur və bu səbəbdən cəmiyyətin gələcəyi bir çox hallarda dərsliklərdə təbliğ edilən ideyalardan birbaşa asılı olur. Necə deyərlər, dərsliklər əsasında bütöv nəsillər yetişir. Bu baxımdan tarix dərslikləri daim yeniləşən, cəmiyyətin tələblərinə uyğunlaşmağı bacaran, faydalı və yaradıcı şəxsiyyət yetişdirilməsidə əhəmiyyətli rol oynayırlar. Digər ictimai fənn dərslikləri ilə birlikdə onlar həm də bu yolla ictimai şüurun hansı istiqamətdə formalaşmasını müəyyən edirlər.\nXIX əsrin sonu - XX əsrin əvvəllərində yaşamış böyuk polyak pedaqoqu Yanuş Korçak təlimin məqsədlərini mövcud təhsil mühiti ilə bağlayır və bu mühitin dörd əsas tipini ayıraraq göstərirdi ki,\n- doqmatik təhsil mühitində təlimin məqsədləri passiv və asılı şəxsiyyətin;\n- karyera təhsil mühitində aktiv, lakin asılı şəxsiyyətin;\n- rahat təhsil mühitində müstəqil, lakin passiv şəxsiyyətin;\n- yaradıcı təhsil mühitində isə müstəqil, həm də fəal şəxsiyyətin yetişdirilməsinə xidmət edir.\nMüstəqilliyimizin əldə olunmasına qədərki dövrdə ölkəmizdə doqmatik təhsil mühiti üstünlük təşkil etmişdir. Bunun əsas səbəbi Azərbaycanın totalitar sovet cəmiyyətinin bir hissəsi olması və təhsilin də bu sistemin maraqlarına xidmət etməsində idi. Sərt piramidal idarəetmə strukturuna malik bu sistemə funksionerlər daha çox lazım olduğundan, təşəbbüskarlıq təhükəli sayılır, qeyri-standart düşüncə “təftişçilik” kimi qiymətləndirilirdi. Təhsildə sovet ideyalarını təbliğ edən müəllimin və dərsliyin amirliyi mövcud idi.\nRespublikamız müstəqillik qazandıqdan sonra ictimai mühit dəyişdi. 90-cı illərin ortalarından ölkədə bütün sahələrdə ciddi islahatlar keçirildi. Bazar iqtisadiyyatının azad sahibkarlıq, rəqabət və sair elementləri həyatımıza daxil oldu. Demokratik cəmiyyət formalaşmağa başladı. Yeni şərait təhsilin qarşısında yeni tələblər qoydu. Amirliyə əsaslanan köhnə doqmatik təhsil mühiti artıq cəmiyyətin tələblərini ödəmirdi. Təhsil mühiti dəyişməyə başladı. Biliklərlə yanaşı qabiliyyətlərin də inkişaf etdirilməsi və qiymətləndirilməsi təhsilin prioritetinə çevrildi. Təfəkkür məktəbinin yaradılması günün tələbi kimi ortaya çıxdı. Yeni dərslikərə, proqramlara, təlim texnologiyalarına və s. ehtiyac yarandı. O zaman mövcud olan təcrübəsizlik və stereotiplər problemlərin sürətli həllinə mane olurdu. Lakin ortada cəmiyyətin tələbi, hakimiyyətin iradəsi var idi. Dəyişikliklər başlandı. 90-cı illərin ortalarında milli maraqlarımıza xidmət edən mövzuların əks olunduğu yeni proqramlar, dərsliklər çap olundu. Qüsurlu olsalar da məhz həmin proqram və dərsliklər ictimai şüurda hürriyyət və istiqlal məfkurəsini möhkəmləndirməyə başladılar. Respublikamızın iqtisadi inkişafını təmin etmək üçün keçən əsrin sonlarında “açıq qapı” siyasətinə keçildi. Bu, həm də inkişaf etmiş ölkələrin qabaqcıl iş təcrübəsinin ölkəmizə daxil olmasına səbəb oldu. Proqram və dərsliklərimiz təkmilləşməyə başladı. Beynəlxalq standartlra uyğun dərslikləri qiymətləndirmə meyarları hazırlandı. Dərslikləri Qiymətləndirmə Şurası yaradıldı. Dərsliyə verilən tələblər ciddiləşdi. Dərsliklərin hazırlanması və qəbulu tender əsasında həyata keçirilməyə başlandı. Yaradılan rəqabət mühiti onların dili, məzmunu, dizaynı və digər keyfiyyətlərinin əvvəlki illərlə müqayisədə xeyli yaxşılaşmasına səbəb oldu. Dərsliklərin məlumat yükü də optimallaşdı. Paralel olaraq, həm də yeni müəlliflər nəsli yetişməyə başladı. Lakin hələ 2002-ci ildə (bir sıra postsovet respublikalarında xeyli əvvəl) ilk cəhd edilməsinə baxmayaraq, variativ dərsliklərə keçilməməsi, qeyd olunan pozitiv meyillərin tədricən boğulmasına səbəb oldu. “Variativ dərsliklərə keçilməsi xalqımızın birliyini poza bilər!”- deyə hay-küy salan mühafizəkarların müqaviməti, sonda dərsliklər üzərində onların inhisarının yaranması ilə nəticələndi. 2008-ci ildən təlimdə vahid dövlət standartlarının (Kurikulumun) tətbiqinə başlansa da, təəssüf ki, vahid dərslik siyasətindən yenə imtina edilmədi. Halbuki, bu siyasət indi də 1) differensial təlimə mane olur, 2) əzbərçiliyə zəmin yaradır (dərslikdən götürülmüş əhəmiyyətsiz bir söz və ya cümlə üzərində qurulan test tapşırıqları ilə şagird və abituriyentlərin qiymətləndirilməsi), 3) hafizə yönümlü məktəbdən təfəkkür məktəbinə keçidi ləngidir, 4) yeni formada təqdim olunsalar da, əslində köhnə dərslikləri təkrar edən biliklər qüvvədə olan məzmun standartlarını reallaşdırmağa imkan vermir. Lakin təəssüf ki, müəllimlərin bir qismi belə dərslikləri bəyənirlər. Çünki əksəriyyətini qadınlar təşkil edən müəllimlərimizi ailə qayğıları daha çox məşğul etdiyindən, onların bir çoxunun yeni biliklər əldə etməyə nə vaxtı, nə də həvəsləri var. Digər tərəfdən, bizdə məktəblərin reytinqi cəmiyyətə fayda verən məzunlarının sayı ilə deyil, ali və orta ixtisas məktəblərinə daxil olan şagirdlərinin sayı ilə ölçüldüyündən, müəllimlər də təlimdə bacarıqların inkişafına deyil, imtahana düşən biliklərin əzbərlədilməsinə üstünlük verirlər.\nMəktəblərdə kurikulum standartlarının tətbiqi III nəsil dərsliklərə ehtiyac yaratdı. Orta ümumtəhsil məktəblərinin I-IX sinifləri üçün bu dərsliklər artıq istifadəyə verilmişdir. Bunlar ilk nəsil dərsliklərlə müqayisədə daha təkmil olsalar da, dil, məzmun və tərtibatları ilə bağlı yenə xeyli qüsurları var. Müəllimlərin əksəriyyəti yeni dərsliklərdən narazıdırlar. Burada təəccüblü və qərəzli heç nə yoxdur. Kurikulum əsasında işləyən müəllimlər təlim zamanı dərsliklərin standartları qarşılama səviyyəsini müəyyən edir, onların təlimə yararlığını qiymətləndirirlər. Deməli, müəllimlərin rəy və təklifləri faydalıdır. Bu səbəbdən dərsliklərin ictimai ekspertzası, həm də qaçılmazdır. Yaxşı olardı ki, TN-nin dərsliklərdəki problemlərlə bağlı Respublika müəllimləri ilə silsilə müzakirələr keçirəydi. Bu, həm də perspektivdə təmayül sinifləri və əngəlli uşaqlar üçün hazırlanacaq IV nəsil dərslikləri üçün faydalı zəmin yaradardı.\nYaxşı tarix dərsliyini necə yazmaq olar?


Azərbaycan İslam Partiyasının idarə heyəti toplandı.\nPartiya funksionerləri qurumun Astara Rayon Təşkilatının sədri Ruhulla Axundzadənin aclıq aksiyası ilə bağlı bəyanat imzaladılar.\n“İslaminSesi” saytınə daxil olan bəyanatda deyilir:\n“AİP Astara Rayon Komitəsinin sədri Ruhulla Axundzadənin aclıq aksiyası keçirməsi partiyada və ümumən cəmiyyətdə, xüsusən R.Axundzadənin ailəsində ciddi narahatlıq yaratmışdır.\nR.Axundzadə artıq 8 ildir ki, Penitensiar Xidmətin 15 saylı cəzaçəkmə müəssisəsində məhbus həyatı yaşayır. Qondarma, ağıla gəlməyən ittihamlarla müttəhim kürsüsünə əyləşdirilən R. Axundzadənin qanunsuz və tamamilə haqsız və ədalətdən kənar yanaşma ilə həbsi ailəsində, özündə və yaxınlarında, onu tanıyan hər kəsdə, əqidə dostlarında qəzəb və hiddət doğurmaya bilməz.\nRuhulla Axundzadə özü, ata-babası ruhani həyat tərzini yaşamışlar. Adəti üzrə, ruhani təmayüllü insanlar üzlərini ülgüclə təraş etməyi, dinimizin göstərişlərinə əsasən, məqsədəuyğun hesab etməzlər. Məhz Ruhulla Axundzadə də eyni zamanda cəzaçəkmə müəssisəsinin qaydalarına uyğun olaraq, uzun saqqal saxlamamışdır. Buna baxmayaraq, müəssisə rəhbərliyi R.Axundzadəyə üzünün tam təraş olunmasına məcbur etməklə ciddi rejim tətbiq etmişdir. Buna etiraz olaraq, Ruhulla Axundzadə aclıq aksiyasına başlamışdır.\nR. Axundzadə bəlli ürək xəstəsidir. Penitensiar Xidmətin mərkəzi müalicə müəssisəsində dəfələrlə ciddi müalicə qəbul etsə də, sağalma ehtimalı çox cüzidir. O, hər an xəstəliyinin ağır fazasını keçirməklə həyatını itirə bilər.\nR.Axundzadəyə, ciddi səbəb olmadan, ağır rejim tətbiq oluynması həyatını təhlükə altına atmaqla qəddarlıq nümunəsi kimi qiymətləndirilməlidir.\nAzərbaycan İslam Partiyası bəyan edir ki, həbsxanalarda məhbus həyatı yaşayan islamçılar siyasi və vicdan məhbuslarıdır. Amma onlara qarşı bu gün tətbiq edilən dözülməz şərait siyasi məhbusların azad edilməsi, məhbuslara humanitar yanaşma, həbsxanalarda normal şəraitin və məhbuslara qarşı insani münasibətlərin yaxşılaşdırılması iddiası ilə qəti şəkildə uzlaşmır və kəskin ziddiyyət təşkil edir.\nHesab edirik ki, vicdan məhbusu Ruhulla Axundzadəyə həyati təhlükə yarada biləcək kars ağır rejiminin tətbiqi və aclıq aksiyasının keçirilməsinə səbəb olan addımlar dayandırılmalıdır.\nRespublika Ədliyyə Nazirliyinin Penitensiar Xidmətinin rəhbərliyi, bu əziz bayram günlərində məhbusların, o cümlədən Ruhulla Axundzadənin özünün və ailəsinin ciddi narahatlığını və ağır nəticə verə biləcək yanaşmanı nəzərə alaraq, operativ tədbir görülməsini zəruri hal kimi qiymətləndirməlidir".\nTEQLƏR: AİP Ruhulla Axundzadə ilə bağlı bəyanat verdi


Arzu Rəhimova qarşı səfərbərlik: Novruzəli Orucov - Emin Həsənli ittifaqının gizlinləri İnfarktın qarşısını alan qidalar - Siyahı\nArzu Rəhimova qarşı səfərbərlik: Novruzəli Orucov - Emin Həsənli ittifaqının gizlinləri By Elimdar\t07.01.2017 General Novruzəli Orucovun rəislik iddiasının təşviqat-təbliğat, həmçinin xidmət rəisi Arzu Rəhimova qarşı qara piar işinə rəhbərlik Tərxis Olunmuş Hərbçilərin Gəncləri Maarifləndirmə İctimai Birliyinin sədri Emin Həsənli tərəfindən aparılırÖlkədə aparılan struktur dəyişiklikləri ilə əlaqədar bir çox xidmət və qurumların ləğvi məsələsi gündəmdədir. Onlar arasında Səfərbərlik və Hərbi Xidmətə Çağırış üzrə Dövlət Xidməti də var. MilliYol-a daxil olan məlumata görə, xidmətin Müdafiə Nazirliyinə birləşdirilməsi ilə bağlı artıq danışıqlar başlayıb. Lakin hələ ki heç bir qurum bu məsələyə rəsmi münasibət bildirməyib. Hazırda Səfərbərlik Xidməti uğrunda hakimiyyətdaxili klanların mübarizəsi gedir və bu mübarizə Arzu Rəhimovu devirərək qurumu ələ keçirməyə yönəlib. Geniş səlahiyyətlərə malik bir hərbi qurum uğrunda yarandığı gündən hakimiyyət daxilində, yüksək hərbi rütbəli vəzifəli şəxslər arasında ciddi savaş predmeti olub. Elə həmin vaxt ”vurulmuş" Əliağa Hüseynovun təqdimatı ilə nəqliyyat naziri Ziya Məmmədov Könüllü Hərbi Vətənpərvərlik Texniki İdman Cəmiyyəti (KHVTİC) Respublika Şurasının sədri, general-mayor Novruzəli Orucovu yeni yaranacaq quruma rəis postuna gətirildi. Digər qrup – hakimiyyətdə “köhnə qvardiya” kimi tanınanlar isə Zaur Abdullayevi öz variantları kimi general rütbəsində bura yerləşdirdilər. Ziya Məmmədovun məlum hücumlar zamanı geri çəkilməsi N.Orucovu öz kabinetindən şölə çıxmayacaq qədər zəiflətmişdi. Amma son olaylar, Tramp-Məmmədovlar əlaqəsi bu klanın güclənmə ehtimalını artırır və bu da təbii ki, Novruzəli Orucov kartını yenidən gündəmə gətirir. Orucov əslən Ucar rayonundandır, məhz Z.Məmmədovun dəstəyi ilə KHVTİC-nin Respublika Şurasının sədri olub. Hakimiyyətdaxili qruplaşmaların SHXÇDX rəhbərliyinə öz adamlarını gətirtmək istəyi başa düşüləndir. Çünki bu xidmət hansı qruplaşmanın himayəsi altında olacaqsa, həmin qruplaşma daha da güclənəcək. Bütün qoşun növləri bir növ bu xidmətdən asılı vəziyyətdədir.Qeyd edək ki, hələ Səfərbərlik və Hərbi Xidmətə Çağırış üzrə Dövlət Xidməti yaradılırkən Novruzəli Orucov bu quruma rəis gəlmək üçün əsas namizədlərdən biri və birincisi idi. Ziya Məmmədovun yerlisi olan Novruzəli Orucov həmin dönəmdə böyük güc sahibi olan Nəqliyyat nazirinin bu posta olan namizədi idi. Eyni zamanda Novruzəli Orucov Prezidentin Müdafiə məsələləri üzrə köməkçisi, Prezident Administrasiyasınıı rəhbərinin müavini, general-leytenant Vahid Əliyevin də dəsətəyini ala bilmişdi. Həmin dövrdə KHVTİC Respublika Şurasının sədri vəzifəsində çalışan Novruzəli Orucovun yeni yaradılan quruma rəis təyin olunması demək olar ki, həl olunmuş məslə idi. Lakin Novruzəli Orucovun 1993-cü ildə Qarabağ müharibəsi dönəmində fərarilik etməsi ilə bağlı faktlar rəqibləri tərəfindən mətbuata sızdırıldıqdan sonra, generalın Səfərbərlik və Hərbi Xidmətə Çağırış üzrə Dövlət Xidmətinə rəis keçməsi xəyalı suya düşmüş oldu. Buna baxmayaraq himayədarları sayəsində Novruzəli Orucov Səfərbərlik və Hərbi Xidmətə Çağırış üzrə Dövlət Xidmətinə rəisinin müavini postunu ala bildi. Bu postda uzun müddət kölgədə qalmasına baxmayaraq, yenidən aktivləşdiyi və N. Orucov Vahid Əliyevin yardımı ilə Arzu Rəhimovu deyvirməyə çalışdığı bildirilir. Hətta bəzi məlumatlara əsasən Vahid Əliyevin yardımı ilə Arzu Rəhimovun prezidentin yanında etimadının sarsıdılması üçün Novruzəli Orucovun xüsusi dosye hazırladığı bildirilir.Bütün bunlar haqda məlumatlı mənbənin sözlərinə görə, N.Orucov hakimiyyətin yuxarı eşalonundakı siyasi dayaqları ilə yanaşı qeyri-hökumət təşkilatlarındakı “desantları”nı da aktivləşdirib. Məlumatlı mənbənin sönlərinə görə generalın rəislik iddiasının təşviqat-təbliğat, həmçinin xidmət rəisi Arzu Rəhimova qarşı qara piar işinə rəhbərlik Tərxis Olunmuş Hərbçilərin Gəncləri Maarifləndirmə İctimai Birliyinin sədri Emin Həsənli tərəfindən aparılır. Belə ki, adıçəkilən şəxs əslində döyüş yolu keçməmiş generalın Qarabağ veteranları və ehtiyyatda olan zabitlər tərəfindən dəstəklənməsi imicini yaratmağa çalışır. Bu prosesdə digər bir məqsəd isə Azərbaycan Respublikasının Müharibə, Əmək, Silahlı Qüvvələr və Hüquq-mühafizə Orqanları Veteranları Şurası kimi mühüm bir təşkilatı əla keçirməkdir. Bunun üçün də Veteranlar Şurasının sədr müvini Cəlil Xəlilov hədəf seçilib. Bu məsələ ilə bağlı ilginc məqamların yer aldığı geniş araşdırmamızı yaxın günlərdə diqqətinizə çatdıracayıq.– Tələbəlik dövrünün siyasi mövqeyi və bir aclıq aksiyasının fəsadları;– Müxalifətçilikdən iqtidar düşərgəsinə gedən dolanbaclı yollar;– Səfər Əbiyevdən sonrakı dönəm və ya Müdafiə Nazirliyi Səfərbərlik Xidmətinə necə dəyişdirildi?-Bir generalın qohumunun Respublika Veteranlar Təşkilatında post iddiası; – Üzdə bir, arxada başqa mövqe göstərənlərin gerçək üzü və ya ifşa olunan qruplaşma…Bütün bunlar haqda növbəti yazımızda…


Ceyhun. – 1990-cı ilin yanvarı. Şəhərdə vəziyyət ağır idi. Çingiz komendant saatında bir yerdə dayanmırdı: bir sualın cavabını tapmaq istəyirdi. Bu insanların tökülən qanlarına görə kim məsuliyyət daşımalıdır?!\n1990-cı il. Ermənistanın Azərbaycana qarşı Qarabağ təcavüzü başlayandan sonra Çingiz jurnalistikaya üz tutdu və 1991-ci ildə Azərbaycan dövlət televiziyasında telereportyor kimi çalışmağa başladı. Onun reportajları informasiya blokadasında olan Azərbaycan haqqında gerçəkləri tezliklə Amerika və Avropanın aparıcı teleagentlikləri və televiziyalarına yol tapdı. Beləliklə, Çingiz "215 KL" studiyası kimi muxtar qurumun yaradılmasının təşəbbüskarı və yaradıcısı oldu. Onun reportajları bir qayda olaraq cəbhədən olduğuna görə "215 KL" studiyasını tamaşaçılar da məhz müharibədən məlumat verən telequrum kimi qəbul edirdilər.\nEkranda "215 KL" studiyası ilə bağlı "Şuşa kadrı" göstərilir.\n– Çingiz qismətini də İnşaat Mühəndisləri İnstitutunun rəqs kollektivi ilə Bolqarıstana getdiyi qastrol səfərində tapdı. 1990-cı ildə evləndi, ailə qurdu. Bundan sonra da Çingiz tez-tez döyüş bölgələrinə baş çəkirdi. Uşaqları çox sevən Çingiz özü də ata oldu. Ancaq doğma balasının üzünü doyunca görə bilmədi. Anası da onun nigarançılığını çəkirdi. Çingiz tez-tez döyüş bölgələrinə gedib-gəlirdi. Anası nə qədər yalvarırdı, ağlayırdı, onu saxlamaq mümkün olmurdu. O, tək reportyor yox, həm də mübariz vətənpərvər döyüşçü idi.\nNaxış ananın narahatçılığı əslində təkcə Çingizdən deyildi. O biri oğlanları – Vahid və Seyfulla da tez-tez cəbhə bölgəsinə yollanırdılar. Naxış ana gecə-gündüz Allaha yalvarırdı: – başqa cavanlarla bərabər 3 oğlunun da bəladan uzaq olmasını diləyirdi.\n1991-ci il. Noyabrın 20-si. İçərisində Azərbaycanın bir qrup dövlət xadimləri və ziyalılarından ibarət olan vertolyot Ağdamın Qarakənd kəndində qəzaya uğradı. Çingiz isə bura gələn ilk reportyorlardan oldu.\nÇ. Mustafayev Azərbaycan-Ermənistan müharibəsinin 1992-ci ilə qədər olan əsl salnaməsini yaratdı. Bütün dünya onu daha çox Xocalı faciəsinin dramatik səhnələrini lentə alarkən xalqın faciəsinə ağlayan Çingizin fəryadı ilə tanıdı.\n1991-ci il. Reportyor fəaliyyətinə Qarabağ müharibəsi ilə eyni vaxtda başlayan Çingiz televiziya sahəsində cəmi bir ilə yaxın çalışdı. Amma, bu az müddətdə onun səsi nəinki Azərbaycan və Rusiyanın, hətta dünyanın ən qabaqcıl telekanallarından gəlməyə başladı.\n1992-ci il, iyunun 13-ü. Çingiz qardaşı Vahid Mustafayevlə birgə Ağdamın Naxçıvanik kəndində oldu. Həmin gün səhər Vahid döyüş bölgəsindən çəkilən lenti Moskvaya apardı. Həmin vaxt Vahid Mustafayev "Vesti" proqramına da reportajlar hazırlayırdı. 1992-ci il iyunun 15-i. Ağdamın Naxçıvanik kəndi. Azərbaycan ordusu Naxçıvanik uğrunda hücuma keçdi. Əsgərlərin önündə olan reportyor Ç. Mustafayev hücumun ən şiddətli anlarını lentə aldı.\nBu vaxt səs kəsilir. Ekranda kadrlar nümayiş olunur. Bütün yuxarıda göstərilən mətn saat əqrəbinin səsi ilə müşayiət olunmaqla oxunur. Çingizin yaralanması epizodu göstərilərkən saat səsi yüksəlir və birdən dayanır.\nRasim:--O, ölümü ilə göstərdi ki, öləndə də bax belə ölərlər.\nÇingiz şəhiddir! Azərbaycan torpağının şəhidi! Çingiz hər kəsə nəsib olmayan müqəddəs bir ziyarətgahda – Şəhidlər Xiyabanında uyuyur.\nAna gözləyirdi ki, oğlunun neçə-neçə yaşını qeyd edəcək, neçə-neçə şam yandıracaq. 32 və son. Varlıqla yoxluq arasında qısa məsafə belə göstərilirmiş.\nAğlama Naxış ana! Onlar ölməyib ki, sən ağlayasan. İnsanlıq, mənlik, şərəf öz yerindədir. Şəhidlər heç vaxt ölmür.\nÇ. Mustafayevin yaşadığı ömür, gördüyü işlər, canını belə əsirgəmədiyi Vətən indi də onu unutmur və illər keçsə də unutmayacaq. Unudulmayanlar isə yalnız cismən həyatdan gedənlərdir…\nBu gün Qafqazda və Mərkəzi Asiyada ilk olan ANS, ÇM 102 FM radiostansiyası məhz Ç. Mustafayevin adını daşıyır və "Döyüş alnımıza yazılıb" devizi ilə fəaliyyət göstərir.\nSəs: – Radionun devizi səslənir. Bundan sonra saat əqrəbinin yenidən səsi eşidilir. Bu, Çingizin ölümündən sonra onun yeni bir ömür yaşamasını göstərir.\nCeyhun: – 2007-ci il. Öz ölümünü kameraya köçürən, lakin ölümündən sonra ölməzliyin zirvəsinə qalxan Ç. Mustafayev 13 ildir ki, bu xalqın qəhrəmanıdır. Ermənilərin Azərbaycana qarşı həyata keçirdikləri soyqırım siyasətini lentə alıb, bütün dünyaya çatdıran Milli Qəhrəmanımızın cəsarəti, mübarizliyi və qəhrəmanlığı bu gün gənclərə və jurnalist nəslinə bir örnəkdir.\nKadrlar: H. Əliyev: – "Çingizlə bağlı fikirləri" şərh olunur.\nSəhnədə daha iki aparıcı "peyda" olur.\n– Bu gün Ç. Mustafayevin əbədi təntənəsinin bayramıdır. Buraya yığışdığımız bu mədəniyyət ocağı da elə Milli Qəhrəmanın adını daşıyır. Bu klub şəkili balalara demək olar ki, Ç. Mustafayevdən yadigar, müqəddəs bir məkandır.\n– Bir ildir ki, bu ocaq belə hərarətlə, istiqanlılıqla çalışır, bu günü səbirsizliklə gözləyir. İnşallah, neçə-neçə illər keçəcək, bu ocaq daima vətən oğullarını yad edəcək – özü vətənpərvərlər yetişdirəcək. Və onların şərəfinə neçə-neçə təntənəli günlər keçirəcək. Bir daha Milli Qəhrəman Ç. Mustafayevin timsalında vətən uğrunda həlak olan bütün oğulların qarşısında baş əyirik. Qoy, onların ruhu şad olsun.\nBu anım və bayram münasibətilə biz Ç. Mustafayevin anası və ailə üzvləri qarşısında baş əyirik və onun oğlunun timsalında bütün Azərbaycan oğullarına Çingiz kimi vətənpərvər və qəhrəman olmağı arzulayırıq.\nBu gün biz bütün şəhid anaları qarşısında baş əyirik.\nSeçdiyi yola, məslək, bütün varlığı ilə inanan, ömrü boyu yaralı, dəyərli işlər görməyə can atan, bununla da adilikdən ayrılan – ölümündən sonra daha bir ömür yaşadan, unudulmaz bir insan olan Çingiz Mustafayevin bu gün doğum günüdür.\n1-ci aparıcı: – Ç. Mustafayev vətənpərvər bir azəri oğlu idi. Təbiət bu cavana istedadı səxavətlə bağışlamışdı. O, hisslərini həm sözlə, həm də qəlbi ilə ifadə edə bilirdi. Özü də ortabab yox, yüksək səviyyədə. Belə zəngin istedadın bol-bol bəhrələr verməsi üçün uzun ömür bəlkə də adi adamlara lazım olduğundan daha da artıq ömür gərək idi. Lakin istedad verməsi ilə səxavətli olan təbiət bu yerdə xəsislik edib, o, erkən açdı, tez soldu. Ancaq… yox, o ölümü ilə ölməzliyə qovuşdu.\nÇingiz haqqında mahnı səslənir…\n1-ci aparıcı sözünə davam edir: – Bu gün Çingizin keçdiyi qısa, lakin şərəfli ömür yolu, hər bir gəncə, vətəninə, xalqına qəlbən bağlı olan hər bir Azərbaycan övladına bariz nümunə olmalıdır. Çingiz Azərbaycan üçün doğuldu və Azərbaycan üçün canını qurban verdi. Əslində, Çingiz kimi el oğullarımız, qəhrəmanlarımız, öz əməlləri ilə ölümdən qat-qat güclü olduqlarından – aciz, cılız ölüm onların mövcudluğundan, var olmalarından qorxub çəkinir, öz qüdrətini, bacarığını göstərə bilmir."\nHəyatda hamını qoparır ölüm,\nBircə şəhidlərə dolaşa bilmir –\nYalnız Çingizləri öldürə bilmir.\n2-ci aparıcı: – Sonu görünməyən ucsuz-bucaqsız, öz arzusu ilə seçdiyi bu yolda elin şəhid övladı, Azərbaycanın Milli Qəhrəmanı kimi hər kəsə nəsib olmayan uca zirvəyə qalxdı. Çingiz getdiyi yolun çətinliyinə nə qədər məsuliyyətli olduğundan xəbərdar idi, ölümünün onu addım-addım izlədiyini, onu hər vaxt yaxalaya biləcəyini çox gözəl anlayırdı. Lakin buna baxmayaraq, seçdiyi haqq yolundan dönmədi.\n"Cənab leytenant" mahnısı səslənir.\n1-ci aparıcı:--Sonunda Çingiz tale kitabının vaxtsız vərəqlənib, bitməsi, ömür karvanının qırılıb yarı yolda qalmasına baxmayaraq istədiyinin müəyyən hissəsinə nail oldu. Arzularını, çatdırmaq istədiyini bəyan etməyə, sübuta yetirməyə, çətinliklə, əzab-əziyyətlə sonu ölüm olsa belə nail oldu. Sonunda yetişdi Çingiz öz arzuladıqlarına. Gözləri ilə görməsə də ruhu duydu. Sonda böyük lider H. Əliyev müstəqil, suveren, demokratik bir dövlət kimi Azərbaycanın bünövrəsini qoydu.\n2-ci aparıcı: – Çox təəssüf və əfsuslar ki, şərəfli missiyanı yerinə yetirmək üçün, vətən, torpaq yolunda canını qurban vermiş Çingiz bu günləri görmədi. Bu gün bizim Çingizə, onun fenomenliyinə, istedadına, daha doğrusu Çingizin özünə onun bizə olduğundan daha çox ehtiyacımız var. Bizim Çingizdən öyrənməli, eşitməli, duymalı olduğumuz çox həqiqətlər, açılmamış düyünlər var. Çingizdən sonra bağlı qalmış qapıların açılması üçün açarları, zülmət gecələrin aydınlı səhərlərini Çingiz özü ilə götürdü. Daha doğrusu, Çingiz onları bizə çatdırmaq, həvalə etmək istəyirdi. Zamanında, anında isə biz onu duymadıq. Daha doğrusu bilərəkdən duymaq istəmədik.\n"Məmləkətim" adlı mahnı səslənir…


TALANÇILARIN CİDDİ GEYİMİ VƏ ŞORTİKLİ OĞLAN » Qadinkimi.com\nTALANÇILARIN CİDDİ GEYİMİ VƏ ŞORTİKLİ OĞLAN Tarix : 19 Sentyabr 2020, 15:22\nBir jurnalist sürücülük vəsiqəsi almaq üçün imtahana gedib. Şortikdə olduğu üçün imtahana buraxılmayıb. Dövlətin belə bir qadağası yoxdu. Bəs, bu necə baş verib? Heç nə, rəis belə istəyib. Şortikdən xoşu gəlmir deyə, dövlət imtahanına gələn adamı geyiminə görə qapıdan qovdurur.\nBelə bir sekulyar ölkə.\nƏgər hökumət gerçəkdən islahat etmək istəyirsə, öncə düşüncədən başlasın. İnsanları geyiminə görə vəsiqə almaqdan məhrum edən adamlarla dövlət qurulmaz.\n"Geyiminə görə qarşıla, ağlına görə yola sal" deyimi bizi illərdi aldanışa salıb.\nKimsənin ciddi görünüşünə, geyiminə aldanmaq olmaz.\nÇünki illərdi ölkəmizi elə ciddi kostyumlarda gəzənlər talayır.\nCanlıda ölkəmin o boyda ağrılarından danışırdım, geyimimə irad tutan adamlar vardı. Çoxluq deyildi, şükür. Amma vardı.\nMən nələrdən danışırdım, onlar nəylə məşğul idi. Bu təfəkkürlə ölkə düzəlməz.\nİnsanların təfəkkürü ilə işləmək gərəkdi. Bunun üçün mexanizmlər varmı? Görünmür.\nBiz necə, yorulmadıq qalstukunu çənəsinəcən dartan talançıların, korrupsionerlərin ciddiliyinə inanmaqdan?\nCiddi geyim ölçü olmadı, gördük axı, yaşadıq. Onlar hamısı kostyumda gəzir. Olmadı!\nO şortikli oğlan və onu buraxmayan rəis - görən hansı daha təmiz adamdı? Bu suala cavab vermək haqqınız var.\nAyıq olmaq lazımdı, ayıq. Mentalitet - deyib bizi tora salıblar.\nBir-birimizin geyimini yox, ədalət hissini, dövlətçi təfəkkürünü, cəmiyyətə, insanlığa münasibətini izləyək artıq.


Ana səhifə » Siyasət » Vüqar Rəhimzadə: “Cənub Qaz Dəhlizi” layihəsi beynəlxalq əməkdaşlığa, sülhə və təhlükəsizliyə mühüm töhfədir\nArtıq uzun illərdir ki, Azərbaycan həyata keçirdiyi möhtəşəm qlobal layihələrlə dünyanın diqqətini özünə cəlb edə bilib. Sahib olduğu enerji resurslarından səmərəli şəkildə istifadə edərək həm özünün, həm də regionun inkişafını, təhlükəsizliyini təmin edən Azərbaycan beynəlxalq təşkilatların və əksər dövlətlərin əsas tərəfdaşlarından birinə çevrilib. Bu gün dünyanın güc mərkəzləri ölkəmizlə əməkdaşlıqdan məmnunluqlarını ifadə edir, bu münasibətlərin daha da genişlənməsinin vacibliyini bildirirlər. Sözsüz ki, ölkəmizin təşəbbüsü ilə həyata keçirilən və bir çox dövlətlərin iştirakçısı olduqları, artıq dünyanın enerji xəritəsini dəyişən “Cənub Qaz Dəhlizi” layihəsi beynəlxalq əməkdaşlığa, sülhə və təhlükəsizliyə mühüm töhfədir.\nVüqar Rəhimzadə qeyd edib ki, bu il açılış mərasimləri keçirilən “Cənub Qaz Dəhlizi” layihəsi, o cümlədən layihənin əsas seqmentlərindən biri olan TANAP ölkəmizin enerji resurslarının Avropaya çatdırılmasında mühüm vasitədir. “Cənub Qaz Dəhlizi” layihəsi, onun əsas seqmentləri olan “Şahdəniz-2”, Cənubi Qafqaz boru kəmərinin genişləndirilməsi, TANAP və TAP Avropa İttifaqı üçün prioritet enerji layihələridir. Məlum olduğu kimi, bu layihə vasitəsilə “Şahdəniz-2” yatağından hasil olunacaq qaz Türkiyəyə və oradan da Avropaya çatdırılacaq. Uzunluğu 3500 kilometr olan “Cənub Qaz Dəhlizi” layihəsi ilə ilk mərhələdə Türkiyəyə 6 milyard kubmetr, Avropaya isə 10 milyard kubmetr qaz nəql ediləcək. “Cənub Qaz Dəhlizi” layihəsinin, o cümlədən TANAP-ın açılış mərasimlərində iştirak edən dövlət və hökumət başçıları “Cənub Qaz Dəhlizi” layihəsinin əhəmiyyətini xüsusi vurğulayıblar. Göründüyü kimi, layihəni ABŞ, Avropa yüksək səviyyədə dəstəkləyir, onun önəmini bir daha diqqətə çatdırır.\n“İki sahil” qəzetinin baş redaktoru vurğulayıb ki, ABŞ-ın İrana qarşı yeni sanksiyalarının Cənub Qaz Dəhlizinə aid edilməməsi layihənin əhəmiyyətini bir daha ortaya qoyur. Baş redaktor deyib: “Məlum olduğu kimi, “S&P Global Platts” agentliyi ABŞ Prezidenti Donald Trampın müvafiq qərarına istinadən məlumat yayıb ki, İrana qarşı yeni sanksiyalar “Cənub Qaz Dəhlizi” layihəsinə aid edilməyib. Məlumatda bildirilir ki, layihənin məqsədi Xəzər dənizində hasil edilən 16 milyard kubmetr təbii qazın Türkiyə və Cənubi Avropa ölkələrinə nəql edilməsidir. BP şirkəti bu sanksiyaların Cənub Qaz Dəhlizinin təbii qaz mənbəyi olan “Şahdəniz” qaz-kondensat yatağının işlənməsi layihəsinə şamil edilməməsini istəyib. ABŞ Prezidentinin bu qərarında “təbii qaz layihəsi istisna olmaqla” bəndində məhz Cənub Qaz Dəhlizi nəzərdə tutulur. Bir daha vurğulamaq lazımdır ki, “Cənub Qaz Dəhlizi” layihəsi dünya səviyyəsində dəstəklənir, yüksək qiymətləndirilir”.


Müdirə ad gününə və ya yubileyə nə hədiyyə etmək olar? -QREAT.AZ\nMaraqlı Məsləhətlər » Maraqli Məsləhətlər » Müdirə ad gününə və ya yubileyə nə hədiyyə etmək olar?\nMüdir üçün hədiyyəni seçmək onun maraqları və zövqləri nəzərə alaraq qabaqcadan dəyir. Hədiyyəyə müdirə nəyisə qeyri-adini almaq istəyirsiz və ya bahalı eksklüziv? Sizə ən dəbdə olan və orijinal ideyaların seçməsini təklif edirik.\n1. Qlobus-bar təmtəraqlı və zərif qonaq otağının və kabinetin interyerinin bəzəyi üçün nəzərdə tutulmuş, öz evinə və ya hədiyyəyə kolleqaya, müdirə. Bakıda qlobus-bar ALMAQ FLAME.AZ internet mağazasında olar.\n2. Hədiyyəlik əl işinin nard taxta\nNard elit hədiyyələrə aiddir, hansıları ki, heç kəsi almaq laqeyd qoya bilmirlər. Təmtəraqlı lövhə daha az nəfis ləvazimatlarla insanın əllərinə düşməyən kimi, onun qarşısında durmaq mümkün deyil.\n3. hədiyyəlik Dəst şərab üçün Mücrü + şahmat - mötəbər və funksional hədiyyəlik dəstidir. Əla keyfiyyətli əla hədiyyə!\n4. Orijinal suvenir "Neft yırğalanan kürsüsü" - əla əlavədir və işgüzar insanların iş kabinetlərinin ləyaqətli bəzəyidir. Bu eksklüziv hədiyyədir, hansı ki, nə elit dəftərxana dəstinə güzəşt etməyəcək, nə bahalı saata.\n5. altlıqda samuray qılınclarının Hədiyyə dəsti\nBu dəst - nəfis hədiyyədir Şərqin mədəniyyətinin və sizin mənzilinizin və ya ofisin interyerinin çox gözəl əlavəsinin pərəstişkarlarına.\n6. Mediterranean Taxta hədiyyə gəmisi - bu elit hədiyyədir, hansı ki, dəniz mövzusunun mötəbər həvəskarlarının kabinetinə uyğun gələcək.\n7. İşıqla levitasiya edən qlobus - ofis üçün əla hədiyyədir.\nTarix: 2018 iyl 13 Teqlər: Maraqli\tBaxılıb: 614


İki dost eyni yerdə şəhid olub\n14:00 15.10.2017 (Yenilənib 14:02 15.10.2017)\n"Əbdülməcid Elvinin yaralandığını görüb, ona tərəf sürünüb, sonra yanına mərmi düşüb"\nBAKI, 15 oktyabr — Sputnik. Qələbə heç bir zaman asanlıqla əldə olunmur. Xüsusən də, döyüş meydanındakı qələbə şəhid, qazi istəyir. 2016-cı ilin aprel ayında olduğu kimi.\nAprel döyüşlərində düşmənin hücumunun qarşısını alan hərbçilərimiz bir addım belə, geri çəkilmədilər. Əksinə, düşmənə ciddi zərbə endirib, işğal altında olan ərazilərimizin bir hissəsini azad etdilər. Ən əsası isə odur ki, bütün dünya, ilk növbədə işğalçı Ermənistan Azərbaycan əsgərinin gücünü, döyüş ruhunu gördü və dərs çıxardı. Amma nə yazıq ki, bu döyüşlərdə onlarla oğlumuz şəhid oldu, yaralandı. Onlardan biri də şəhid Əbdülməcid Axundov idi…\nOnun şəhidlik xəbərini belə xatırlayıram: "Azərbaycanda məmur oğlu şəhid oldu". Çox çəkmişdi bu başlıq məni özünə. Oxuyanda isə aydın oldu ki, şəhid Əbdülməcid Axundovun anası Sumqayıt Regional Mədəniyyət və Turizm İdarəsində çalışır. Şəhidin doğum günü yaxınlaşdığı üçün Ceyran Axundova ilə görüşüb, Əbdülməcidin 23 illik həyat hekayəsini yazmaq istədim. Ceyran xanım məni iş yerinə dəvət etdi. Ağrılı-acılı olsa da, Əbdülməcidi yad etdik.\nCeyran xanım oğlanları Elçin və Məcid ilə\nƏsgər yoldaşları ilə\nAprelin 1-də qardaşı Elçinin ad günüdə onu təbrik üçün zəng edən Əbdülməcid anası ilə də danışır. Deyir ki, vəziyyəti yaxşıdır, narahat olmasınlar. Ayın 2-si isə eşitdiyi xəbərdən Ceyran xanım üçün həyat dayanır. Yaxınları, qardaşı, atası Əbdülməcidi axtarmağa başlayır.\nSağ böyrü tamamilə dağılıbmış…\nCeyran xanımın sözlərinə görə, sonradan Əbdülməcidin necə yaralandığı, hansı yara ilə dünyasını dəyişməsi ilə maraqlanıb. Oğlu Elçinlə Hərbi Prokurorluğa gedib və oğlunun şəkillərini istəyib. Şəkilləri verən müstəntiq Ceyran xanıma baxmamağı məsləhət görüb. Elçin də anasına Əbdülməcidin son şəkillərinə baxmağa icazə verməyib.\nAmma ürəyi ilə bacara bilməyən ana, oğlunun necə yaralandığını öyrənə bilib: "Deyirlər, sağ böyründən yaralanıbmış, sağ böyrü tamamilə dağılıbmış, bir də çoxlu sayda qəlpə yaraları olub. Qəlpə parçalayıbmış onu. Elçin deyir, aşağı hissəsi — ayaqları bütün qəlpə yarası ilə dolu imiş. Bir də boynunda bir dəlik varmış".\nC. Axundovanın sözləriniə görə, Əbdülməcid, dostu, institut yoldaşı Elvin Mirzəyevlə birlikdə şəhid olub: "Mənə deyirdi ki, "bir tələbə yoldaşım da mənimlədir". Əbdülməcid şəhid olandan sonra mən Elvin Mirzəyevin ailəsini tapdım, Xaçmaza getdim. Şəhidlərin döyüş meydanından çıxarılması zamanı onların yaxını olan bir hərbçi danışırmış ki, şəhidlər bir-bir çıxarılsa da, Elvini tapa bilmirlərmiş. Sonradan bir erməni zabiti deyib ki, sizinkilərdən orda qalan var. Həmin hərbçi danışmış ki, Elvin üzü üstə düşübmüş. Güllə ona sağdan dəyib, ürəyindən çıxıbmış. Əbdülməcid də ayağından yaralanıbmış, "jqutla" ayağını sıxıbmış. Hərbçi belə təsəvvür edib ki, yəqin, Əbdülməcid Elvinin yaralandığını görüb, ona tərəf sürünüb. Çünki kənarda Məcidin ayaq izləri varmış. Sonra yanına mərmi düşüb. Əbdülməcid Elvinin ayağından tutub həlak olub. Bir yerdə oxudular, bir yerdə əsgərlik çəkdilər və bir yerdə də şəhid oldular".\nBu yükü daşımaq nə qədər çətin olsa da, Ceyran ana bu alın yazısı ilə barışıb. "Kaş ki" dediyi zamanlar çox olsa da, həyatda qarşılaşdığı başqa hadisələr ona yaşamağa ümid verir: "Bir oğlan var idi, yaxınlıqda yaşayırdı. Bir dəfə məni maşınla da vurmuşdu. Əbdülməcid, hətta onun üstünə də getmişdi. Sonradan bizim yaxınlığımız oldu. Evin tək oğlu idi. Atası hər şey etmişdi onun üçün. Oğlan avtomobildə qazdan zəhərlənib ölmüşdü. Mən də getdim 40 mərasiminə. Anası məni tanıdı, dedi Əbdülməcidin yas mərasiminə də gəlibmiş. Anası deyirdi ki, oğlu iyun ayında ali məktəbi bitirib, yay olduğu üçün 3 aylıq saxlayıblar ki, üzü payıza gedəndə hərbi xidmətə gedər. Deyirdi ki, "kaş onu hərbidən saxlamazdım, kaş gedərdi, kaş elə sənin oğlun kimi şəhid olardı, belə ölməzdi". Analar var ki, bizə qibtə edir. Hərdən düşünürəm ki, valideynlərinə başucalığı gətirərək getdi, şöhrətlə getdi".\nCeyran xanım bu həyatda Əbdülməciddən sonra yaşamağı bacarmaq üçün, onun haqqında öz vəsaiti hesabına film çəkdirib, kitab çap etdirib, xalçalar toxudub və tez-tez ona həsr edilmiş gecələr keçirir. Deyir ki, Məcidini yaşatmaq üçün yaşamalıdır: "Mən yaşamalıyam ki, balamı yaşadım. Yaxşı, mən indi özümü öldürüm, bəs onu kim yaşadacaq?"\nBu gün şəhid Əbdülməcid Axundovun doğum günüdür. Yaşasaydı, 24 yaşı olacaqdı…\nAllah bütün şəhidlərimizə rəhmət eləsin!!!\nƏbdülməcid Axundov, Ceyran Axundova, Ceyran xanım, oğul, övlad, Vətən, şəhid, qələbə, ana, Azərbaycan, qadın, əsgər\nTürk əsgərlərinə qarşı xain plan: şəhidlər var\nŞəhid zabitimiz doğma rayonunda torpağa tapşırılacaq


Rüstəm Hacıyev - Vikipediya\nRüstəm Hacı oğlu Hacıyev\n8 mart 1916 (1916-03-08) (101 yaş)\nSarvan, Marneuli, Gürcüstan SSR\n6 may 1990 (74 yaşında)\nHacı Hacı oğlu Hacıyev\nRəhilə Söyün qızı Yaqubova\nHacıyev Rüstəm Hacı oğlu — müəllim, İkinci dünya müharibəsi iştirakçısı.\nRüstəm Hacıyev 1916-cı ildə Borçalının öndər şəxsiyyətlərindən olan Nayvəlinin oğlu Hacının ailəsində dünyaya gəlib. Hacı kişinin Məhəmməd Hacıyevdən kiçik üçüncü oğludur.\nRüstəmin atası Hacı XIX əsrin axırlarında anadan olub, 1922-ci ildə rəhmətə gedib. Hacı kişi imkanlı, dövlətli adam olub. Xeyli mal-qarası, babalarından qalan sərvəti olub, ancaq sovet dövründə dövləti əlindən çıxıb, övladlarına torpaq sahəsi qalıb. Əmisi oğlu Prverdinin və onun oğlu Pirqasım ağanın törəmələri indiki Pirverdiyevlər nəslinin nümayəndələridir.\nHacı Nayvəli oğlunun övladları Məhəmməd və Rüstəm əvvəllər Nayvəlioğlu soyadını daşıyıb, sonradan bu famili naibliklə bağlı olduğuna görə sovet hökumətinin təzyiqi ilə Hacıyevə dəyişiblər. Rüstəm Hacı oğlu Nayvəlinin adını yaşatmaq üçün bir müddət sənədlərdə adını “Rüstəm Nayvəlioğlu” kimi yazdırıb, müəllim və müharibə iştirakçısı olduğundan bu mümkün olub. 1980-ci illərin ortalarında “Hacı oğlu”nu bərpa edib və “Hacıyev” soyadını götürüb.\nRüstəm Hacıyev ibtidai və orta təhsilini Sarvanda alıb, müəllim hazırlığı üçün təşkil olunmuş məktəbi bitirib. Müharibə iştirakçısı olub, 1943-cü ildə döyüşlərdə yaralandığına və müharibə əlili olduğuna görə ordudan tərxis olunub. Borçalıda uzun illər müəllim işləyib.\nRüstəm Hacıyev müəllmlər məktəbini bitirdikdən sonra, müharibəyə qədərki dövrdə Borçalının Kəpənəkçi (Çörük Qəmərli) kəndində müəllim kimi başlayıb.\n1939-cu ildə əsgərliyə çağırılıb və elə bu dövrdən İkinci dünya müharibəsində iştirak edib. Fin müharibəsində, sonradan Ukrayna cəbhəsində döyüşüb. 1943-cü ildə yaralanıb, hospitalda yatıb və müharibə əlili kimi baş serjant rütbəsində tərxis olunub.\n1943-cü ildən Sarvanda Borçalı Pedaqoji Texnikumunda ibtidai sinif müəllimi işləyib. Eyni zamanda, Texnikum nəzdindəki ibtidai siniflər şöbəsinin müdiri olub.\nPedaqoji Texnikumda Borçalının bir çox ziyalılarına dərs deyib, onların formalaşmasında müəllim və bir el ağsaqqalı kimi böyük rol oynayıb. Altı oğul böyüdüb, onların ali savada yiyələnməsinə, peşə sahibi olmasına şərait yaradıb.\nTexnikum bağlandıqdan sonra 1988-ci ilə qədər Marneuli internat məktəbində müəllim işləyib.\nMənbə — "https://az.wikipedia.org/w/index.php?title=Rüstəm_Hacıyev&oldid=4165137"\nBu səhifə sonuncu dəfə 11 dekabr 2017 tarixində saat 16:49-də redaktə edilib.


DİQQƏT- Bu gün başa çatır » www.AVROMEDIA.az\nTarix: 17-03-2022, 10:28\nBaxılıb: 1 490\nDİQQƏT- Bu gün başa çatır\nAli və orta ixtisas təhsili müəssisələrinə tələbə qəbulu ilə bağlı ərizələrin qəbulu 2022-ci il martın 4-də başlayıb və bu gün başa çatır.\nDövlət İmtahan Mərkəzindən verilən məlumata görə, indiyə qədər 90810 abituriyent öz ərizəsini təsdiq edib.\nƏrizə qəbulunda həm cari, həm də əvvəlki illərin məzunları iştirak edirlər.\nİxtisas qrupları, eləcə də orta ixtisas təhsili müəssisələrinə qəbul olmaq üçün qeydiyyat sayı ilə DİM-in saytında statistika bölməsində real vaxt rejimində tanış olmaq mümkündür.\nAbituriyentlər ekabinet.dim.gov.az internet səhifəsində "Şəxsi kabinet" yaratdıqdan sonra (şəxsi kabineti olmayanlar) şəxsi kabinetinin istifadəçi adı və parolundan istifadə etməklə Dövlət İmtahan Mərkəzinin müvafiq internet səhifəsinə (eservices.dim.gov.az/erizebak/erize) daxil olub, "Abituriyentin elektron ərizəsi" formasını doldurur və təsdiq edirlər (etdirirlər).\nƏrizənin təsdiqi DİM-in məlumat bazasında abituriyent barədə olan məlumatların yetərli olub-olmamasından asılı olaraq iki üsulla həyata keçirilir (ərizənin hansı üsulla təsdiq ediləcəyi barədə məlumat proqram tərəfindən “Abituriyentin elektron ərizəsi” forması təsdiq edilənədək ərizəyə hər dəfə daxil olarkən ekranda göstərilir):\nAbituriyentlərin əksəriyyəti ərizələrini özləri təsdiq edə bilirlər.\nƏrizəsini Sənəd Qəbulu Komissiyasında təsdiq etdirməli olan abituriyentlər tələb olunan sənədləri şəxsən təqdim etməklə saat 17:00-dək elektron ərizələrini müvafiq SQK-larda təsdiq etdirirlər.\nSQK-ların siyahısı və onların fəaliyyət müddəti, ərizə qəbulu ilə bağlı xüsusi hallar, imtahanların keçirilməsi, müsabiqə şərtləri, tədris dili və xarici dil imtahanları ilə bağlı xüsusi hallar və digər məsələlərlə verilmiş keçiddə sağ tərəfdə (“Tələbə qəbulu haqqında elan Ali TM”) tanış ola bilərsiniz.\nOrta ixtisas təhsili müəssisələrinə qəbul haqqında elanın tam mətni ilə buradan tanış ola bilərsiz


Hadisə “erməni bayrağı” ilə bağlı ittihamlara cavab verdi\nTürkiyəli müğənni onu tənqid edənləri xəstə adlandırıb.\nTürkiyəli müğənni Hadisə bir müddət Azərbaycan mətbuatında onun “O səs çocuklar” şousunun növbəti buraxılışında üzərində erməni bayrağı olan geyimlə efirə çıxması barədə gedən yazılara münasibət bildirib.\nUlduzlar.Az xəbər verir ki, Hadisə Facebook-dakı rəsmi səhifəsində yerləşdirdiyi açıqlamada onu tənqid edənləri cahillikdə ittiham edib.\n“Haqqımda yazılan çox ittihamlara qulaq asmıram. Lakin qoy türklüyümə, mədəniyyətimə, mənliyimə qarşı əsassız ittihamlar sürənlər eşitsinlər bu sözləri. Cahillə cahil olmaqdansa susmaq lazımdır. Başqa işiniz yoxdurmu?\nGeydiyim geyimi ucu-bucağı olmayan, insanlıqdan kənar, xəstə təxəyyülünüzlə şərh edə bilməzsiniz!! Sosial media kimisə qaralamaq üçün meydan deyil. Hər kəsə sülh və firavanlıq dolu bir həyat və dünya arzulayıram. Sevgilərlə, Hadisə”.


Tramp ideal vaxt seçdi və elə bir bomba yerləşdirdi ki… - Təhlil » Teref.info\nTarix: 13-12-2017, 10:18\nTrampı Qüds prezident etdi?\nDoğrudur, Trampın qərarında əslində böyük qərəz mövcuddur. Əvvəla ona görə ki, İsrail və Fələstinin yaradılması prosesində ABŞ da yaxından iştirak edib, dolayısı yolla dövlətin yaranması şərtlərini müəyyənləşdirən dövlətlərdən biri olub. İkincisi isə ABŞ-ın özü də illərdir davam edən Fələstin-İsrail münaqişəsinin həllində əsas vasitəçilərdən biri sayılır. Maraqlı olan əsas məqam isə Trampın niyə bu qərarı məhz Qüdsün ingilislərin əlinə keçməsinin 100 illiyi dönəmində verməsi idi.\nƏslində Tramp keçən ilin noyabrındakı prezident seçkisindən öncə apardığı təşviqat kampaniyası zamanı yəhudilərə Qüdslə bağlı addım atacağına söz vermişdi. Bu bəyanatına rəğmən Tramp təşviqat kampaniyasında hələ də prezidentliyə yetəri qədər ciddi namizəd kimi görünmürdü. O zaman prezidentliyə namizədlər üçün bağışlanan ianələrə nəzər yetirdikdə də (təşviqat kampaniyasının ilkin vaxtlarında – red.) bunu görmək mümkün idi. Belə ki, Respublikaçılar Partiyasından prezidentliyə namizədliyi irəli sürülənlər sırasında ən çox ianə Ted Kruz, Mark Rubio və Ceb Buş tərəfindən toplanılmışdı. Tramp isə bu siyahıda sonuncu yeri tuturdu. Ona bağışlanan ianələrin böyük hissəsini öz vəsaiti təşkil edirdi. Bu vəsaitlərə rəğmən Tramp digər rəqiblərini sıradan çıxararaq partiyanın əsas namizədi oldu. Bu işdə isə onun Qüds vədləri elə də həlledici əhəmiyyət daşımadı.\nYevangilistlər və lobbi\nƏslində Qüds vədi Trampdan daha öncə də mövcud idi. Mühafizəkar mövqenin sahibi olan respublikaçılar onsuz da bütün fəaliyyətləri dövründə bu vədi dəfələrlə dilə gətirərək, onun reallaşdıracaqlarına söz verirdilər. Maraqlı olan digər məqam isə hazırda ABŞ-da respublikaçı prezidentlə bərabər, respublikaçı Senat və respublikaçı Nümayəndələr Palatasının (aralarında böyük uzlaşma olmamalarına rəğmən) hökmran olmasıdır. Qüds vədinin reallaşmasını da Trampdan daha çox məhz Senatdakı bir sıra nüfuzlu senatorlar tələb edirdi.\nDigər tərəfdən, Respublikaçıların elektoratının böyük hissəsini yevagelistlər (protestantlığın bir qolu kimi nəzərdə tutmaq olar - red.) təşkil edirdi. İsrailə, özəlliklə, yəhudilərə qarşı xoş münasibəti olan yevagelistlərin nüfuzlu təşkilatları Trampın prezident seçilməsindən bir neçə ay sonra aktiv Qüds kampaniyasına başladılar. Müxtəlif hakim dairələr sırasında aparılan kampaniyada yevangelist təşkilatlar Ağ Evi təcili qərar qəbul etməyə səsləyirdilər. Bu işdə xüsusi aktivliyi “My Faith Voice” (İmanımın Səsi – red.) təşkilatı göstərirdi. Digər yevangelist təşkilat – İsrail üçün Amerikan Xristian Liderləri (ACLİ) isə Qüds qərarından bir neçə ay öncə Trampa yönələn bəyanat dərc etmişdi:\n“ABŞ səfirliyinin Qüdsə köçürülməsi ertələndikcə bu addımın daha da çətinləşəcəyindən narahatıq. Əgər bu qərarı indi qəbul etməsən, bir daha əsla qəbul edə bilməzsən”.\nUnudulmayacaq əsas məqam isə yəhudi lobbisinin aktiv fəaliyyətidir. Maraqlı məqam bu lobbinin Tramp yox, məhz Respublikaçılar Partiyası ilə sıx əlaqəsidir. Doğrudur, yəhudi iş adamları daimi olaraq Respublikaçılar Partiyasını dəstəkləsələr də, bundan öncəki 37 il ərzində Qüdslə bağlı uğur əldə etməyiblər. Bu isə Trampın qərarının təkbaşına hakimiyyətini qorumaqdan ötrü yox, daha uzaq gələcəyə hesablandığını və bunun bütün sistemin qərarı olduğunu göstərir.\nABŞ-la yeni savaş olacaqmı?\nTrampın Qüds qərarı ABŞ üçün tam zamanında verilmiş oldu. Bölgənin vəziyyətinə diqqət yetirsək, indiki dönəm ABŞ-ın bu qərarına qarşı kəskin mövqe tutacaq taqətə sahib ölkə görə bilmərik. Doğrudur, ABŞ-a qarşı savaşacaq qüvvə əvvəl də Yaxın Şərqdə mövcud deyildi, amma indiki şəraitdə vəziyyət tam fərqlidir. Bölgədə artıq 6 ildir davam edən Suriya böhranı və 3 il davam edən Yəmən savaşı mövcuddur. Üstəlik, regionun ən zəngin ölkələri olan Səudiyyə Ərəbistanı, Birləşmiş Ərəb Əmirlikləri, Qətər arasında ixtilaf yaranıb. Misirə gəlincə isə Sisinin hakimiyyətə gəlməsindən sonrakı müddət ərzində Sinay yarımadasında İŞİD-in fəaliyyəti aktivləşib və ölkəni qərbdən Livan böhranı daimi olaraq təhdid etməyə başlayıb. Demək olar ki, eyni proses Türkiyə və İordaniya ilə yaşanmaqdadır. İrana və onun 5-ci kolonu olan Hizbullaha gəlincə isə onlar da Suriya və İraqdakı savaşlarla güclərini tükətməyə başlayıblar.\nFələstinin özündə də vəziyyət tam fərqlidir. HƏMAS-la Fəth bir müddət öncə barışıq elan etsələr də, bunun İsraillə mübarizədə nəyəsə yarayacağını düşünmək sadəlövhlük olardı. Belə ki, 1948-ci ildən bu yana Fələstinin xəritəsinə nəzər yetirsək, onun xüsusilə İordan çayının qərb sahilindəki ərazilərinin (HƏMAS-ın nəzarətində olan hissə) itirdiyini görə bilərik. Məhz bu bölgədə HƏMAS-ın İsraillə mübarizə üçün resursları zəifləməyə başlayıb. Bu isə bundan sonrakı dönəmdə Fələstinə yalnız Qəzza ilə kifayətlənəcəyi, ümumiyyətlə, ləğv ediləcəyi təhdidi yaradır. Bir sözlə, İsrail Fələstində tarix boyunca heç vaxt olmayacağı qədər böyük üstünlük əldə edib və heç bir halda onu itirmək niyyətində deyil. ABŞ belə qərar verməklə həm ən yaxın müttəfiqini mövcud təhdidlərdən uzaq tutmağa nail oldu, həm də bölgədəki siyasətində yeni dövrü başlatdı.\nƏrəb baharı: 2.0?\nTramp çıxışı zamanı həmçinin bölgədəki liderləri də dolayısı yolla təhdid etməyi unutmadı və bundan sonra ABŞ-ın Yaxın Şərqdə diktatorlarla mübarizə aparacağını söylədi. Bu çıxışın sensasion tərəfi hakimiyyətə gələrkən Trampın ABŞ-ın bir daha heç bir lideri devirməyəcəyinə söz verməsəydi. Lakin görünür, Ağ Ev rəhbəri bu vədinə əməl etmək niyyətində deyil. Bu isə bölgədə genişmiqyaslı olmasa da (Ərəb baharı kimi – red.), yeni çevrilişlərin və məcburi hakimiyyət dəyişikliklərinin gözləniləcəyini istisna etməməyə əsas verir. Bu istiqamətdə əsas təhdid Fars körfəzi ölkələri üçün yaranır.\nƏrdoğan niyə aktivdir?\nQüds qərarından sonra ən maraqlı mövqeyi iki ölkə - İran və Türkiyə nümayiş etdirdi. Türkiyə Trampın qərarına qarşı kəskin şəkildə çıxdı. Qüdsü “göz bəbəyi” adlandıran Ərdoğan İsraillə əlaqələri kəsəcəyini söylədi. Lakin yaxın gələcəkdə Ankaranın Vaşinqtonla münasibətləri tam uçurumun qırağına gətirəcəyi düşünülmür. Üstəlik, Ərdoğanın bu prosesdən bir müddət öncə ölkə daxilində itirdiyi mövqelərini gücləndirmək üçün istifadə edəcəyi də güman olunur.\nƏrdoğanı narahat edən digər məsələ Qüds böhranının kürd məsələsində özünü göstərəcəyi ehtimalıdır. İstənilən halda Suriya böhranını həll etmədən Ərdoğanın Qüdslə bağlı kəskin hərəkət edəcəyini düşünmək doğru olmazdı.\nƏrdoğandan fərqli olaraq, İrandan Trampın qərarına dərhal və kəskin reaksiya görünmədi. Doğrudur, Xamenei ABŞ-ı tənqid etdi, amma bu tənqidlər əvvəlki qədər kəsərli olmadı. Üstəlik, İranın digər rəsmiləri Trampın qərarından yalnız iki gün sonra daha yumşaq şəkildə fikirlərini səsləndirdilər. Əvvəlki dönəmdəki çıxışlarında daima İsraili məhv edəcəyi, hətta bunun üçün zaman da müəyyən etdiklərini deyən İran rəsmiləri özləri üçün prioritet olan Fələstinlə bağlı bu dəfəki çıxışlarında daha sakit mövqe sərgilədilər. Görünür, İran Qüds qərarının dolayısı yolla ona da təhdid yaratdığını anlayır. Bununla bərabər, Tehran hazırda üç cəbhədə savaş aparır və bu cür sərt bəyanatların onun üçün yaxşı sonluqla nəticələnməyəcəyini bilir.\nBuna rəğmən İranın Fələstindən imtina edəcəyini düşünmək yanlışlıq olardı. Hələlik gözləmə mövqeyinə keçən Tehran gələn il üçün büdcədən hərbi xərclərə ayrılan vəsaitin böyük hissəsini İranın xaricdəki hərbi əməliyyatlarını reallaşdıran Qüds briqadasına yönəldib. Görünür, Tehran gələn ilin sakit keçirməyəcəyini və böyük təhdidin yaxınlaşdığını anlayır. Böyük ehtimalla Moskvanın da ABŞ-la müəyyən razılaşma içində olduğunu düşünən İran, hələlik, yumşaq açıqlamalarla özünün regiondakı gələcək mövqeyini müəyyən etməyə çalışır.\nİstənilən halda Trampın Qüds qərarı bölgədə yeni dövrə keçidin əsasını qoydu. Bununla da ABŞ islam aləmi ilə (şərti olaraq nəzərdə tutulur – red.) 2001-ci ildən bu yana apardığı savaşın yeni və son mərhələsinə keçid etdi.\nYeni dönəmdə Yaxın Şərqin daha fərqli olacağı gözlənilir. Vaşinqton son qərarı və bölgədəki yeni siyasəti ilə müsəlman dövlətləri arasına elə bir bomba yerləşdirdi ki, onu zərərsizləşdirmək bundan sonra mümkün olmayacaq. Bu bombanı söndürmək üçün kəsilən istənilən məftil bombanı mütləq partladacaq və bu partlayışdan hər kəs əziyyət çəkəcək.\nBu kəsilən məftillərdən hansısa biri isə böyük ehtimalla Yaxın Şərqdə (Qüdsdən və Fələstindən kənarda – red.) yeni konflikt ocaqları və hətta böyük savaş üçün başlanğıc olacaq.axar.az/


Tikancıqlı eleuterokokk — Vikipediya\nNöv: Tikancıqlı eleuterokokk\nTikancıqlı eleuterokokk (lat. Eleutherococcus senticosus) — eleuterokokk cinsinə aid bitki növü.\nEleutherococcus senticocus (Rupr. et Maxim.) Maxim. - Tikancıqlı eleuterokokk (Tikanlı eleuterokokk, tikanlı sərbəstmeyvə, şeytan kolu, eleuterokokk, sərbəstmeyvə, əl dəyməmiş, tikanlı kol)\nBirillik kol bitkisi olub, çoxsaylı gövdəsinin hündürlüyü 2-2,5m, bəzən isə 3-5 m-ə bərabərdir. Gövdəsi düz, qabığı açıq-boz rəngli, qalın, aşağı tərəfdən sıx yerləşmiş tikanlardan ibarətdir. Kökümsov və əlavə kökləri güclü budaqlanmışdır. Kökləri çoxsaylıdır. Eleuterokokkun yaxşı inkişaf etmiş yeraltı və yerüstü hissələrinin birlikdə cəmi 30 m-ə çatır. Yarpaqları uzun saplaqlı, beşbarmaqlı bölümlü, tərsyumurtaşəkilli və ya ellipsvari, əsasından dimdikli və zəif damarlıdır. Çiçəkləri uzunsaplaqlı, çiçək saplağı sarşəkilli çətirəbənzər və ikicinsli olub, tutqun-bənövşəyi və ya sarımtıl rəngli olur. Meyvəsi 5 toxumlu, demək olar ki, şarşəkilli, şirəli, diametri 8 mm, qara rəngli qabıqlı, parlaq olmaqla, çətir çiçək qrupunda toplanmışdır. Meyvələri sentyabr-oktyabr aylarında yetişir. İki ildə bir dəfə meyvə verir.\nSidr-enliyarpaq meşəliklərdə və dağlıq ərazilərdə yaşayır. Meşənin sıx yerlərində, seyrək meşələrin pöhrəlikləri arasında rast gəlinir.\nPayızın sonunda yarpağı tökülən tayqa meşələrində eleuterokokk öz gözəl meyvələri ilə təbiətə füsünkar gözəllik verir. Bitkinin kök sistemi külüng və balaca linglə qazılaraq toplanılır. Eyni zamanda qara meyvələri də toplanılır. Xammalı 70-800Ctemperaturda qurutmaq lazımdır.\nAromatik zəif iyli olub, dadı azacıq yandırıcıdır.\nYeraltı orqanlarının tərkibində liqnan və digər fenol qlükozidləri, pektinli maddələr, qatran, antosian birləşmələri və efir yağları vardır. Quru yerdə saxlanılmalıdır. Saxlanılma müddəti 3 ildir.\nKimyəvi tərkibi az öyrənilmişdir. Kök və gövdələrinin tərkibində eleuterozid, kumarin və flavonoid törəmələri vardır.\nEleuterokokkun kök və kökümsovu keyfiyyətli dərman bitki xammalı kimi istifadə edilir. Tibb praktikasında gəncləşdirici kimi yarpaq, gövdə və meyvələrinin tərkibində çoxlu miqdarda aktiv maddələr vardır. Mərkəzi sinir sistemini oyadır, hərəkət, əzələlərin funksional aktivliyini və sinir-əzələ reliksiyasını fəallaşdırır. Görmə itiliyini, eksterimal vəziyyətlərdə adaptasiyanı və stresə həssaslığını azaldır. Eleuterokokk immuniteti artırır, ağır infeksiyalarda orqanizmi əvvəlki vəziyyətinə qaytarır, karbohidrat mübadiləsini normallaşdırır, qanda şəkərin və xolesterinin miqdarını aşağı salır. Orqanizmə anabolik təsir edir.\nEksperimental təcrübələrdə eleuterokokk mərkəzi sinir sistemini oyadır, hərəkət aktivliyini artırır, şərti refleks, zehni, görmə qabiliyyətini, qanda şəkəri və maddələr mübadiləsini gücləndirir. Jenşen kimi psixi yorğunluq zamanı tonuslandırıcı, nevrasteniyanın ağır formalarında tətbiq edilir. Kök və kökümsovundan alınan ektraktdan tonuslandırıcı maddə kimi müvəffəqiyyətlə istifadə edilir. Insanda fiziki və zehni iş qabiliyyətini artırır.\nRp.: Extr. Eleuterococci 50,0\nD.S. 25-30 damcı yeməkdən 30 dəqiqə əvvəl qəbul etməli.\nƏks göstəriş - Arterial hipertenziya və halsızlıq.\nWikispecies: Eleutherococcus senticosus\nPfaF: Eleutherococcus senticosus\nMənbə — "https://az.wikipedia.org/w/index.php?title=Tikancıqlı_eleuterokokk&oldid=6209265"\nBu səhifə sonuncu dəfə 17 noyabr 2021 07:43 tarixində redaktə edilib.


Naxçıvan TV - Tələbələrə “Naxçıvan yallıları” haqqında məlumat verilib\nNUHÇIXAN xəbər verir ki, Naxçıvan Muxtar Respublikası Ali Məclisinin Naxçıvanşünaslıq Mərkəzində Naxçıvan Dövlət Universitetinin bir qrup tələbəsinin iştirakı ilə “Naxçıvan yallıları” ilə bağlı açıq dərs keçirilib.\nDərsdə Mərkəzin elmi katibi Emin Məmmədov yallılar haqqında geniş məlumat verib. Qeyd edilib ki, Naxçıvan yallıları xalqımızın tarixi yaddaşının və milli dəyərlər sisteminin ayrılmaz tərkib hissəsidir. Bu amil əsas götürülərək Naxçıvanda yallı sənətinin inkişafı sahəsində kompleks tədbirlər görülüb, yallılar nota köçürülüb, “Naxçıvan-Şərur el yallıları” kitabı nəşr olunub.\nBildirilib ki, 2018-ci ildə “Yallı (Köçəri, Tənzərə), Naxçıvanın ənənəvi qrup rəqsləri” YUNESCO-nun Təcili Qorunma Siyahısına daxil olunub. Naxçıvan Muxtar Respublikası Ali Məclisinin Sədri Şərur yallıları haqqında sərəncam imzalayıb və yallıların tədqiqi, təbliği, qorunması ilə bağlı Tədbirlər Planı təsdiq edilib.\nSonda tələbələr Mərkəzin kitab fondları ilə tanış olub, onları maraqlandıran suallar cavablandırılıb.